F’konformità mad-dispożizzjonijiet tal-Artikolu 287(1) u (4) tat-TFUE u l-Artikoli 148(1) u 162(1) tar-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 u l-Artikoli 139 u 156 tar-Regolament tal-Kunsill (KE) Nru 215/2008 tat-18 ta’ Frar 2008 dwar ir-Regolament Finanzjarju applikabbli għall-10 Fond Ewropew għall-Iżvilupp,

il-Qorti tal-Awdituri tal-Unjoni Ewropea, fil-laqgħa tagħha tas-5 ta’ Settembru 2013, adottat

IR-RAPPORTI ANNWALI

għas-sena finanzjarja 2012.

Ir-rapporti, flimkien mar-risposti tal-istituzzjonijiet għall-osservazzjonijiet tal-Qorti, intbagħtu lill-awtoritajiet responsabbli mill-għoti tal-kwittanza u lill-istituzzjonijiet l-oħra.

Il-Membri tal-Qorti tal-Awdituri huma:

Vítor Manuel da SILVA CALDEIRA (President), David BOSTOCK, Ioannis SARMAS, Igors LUDBORŽS, Jan KINŠT, Kersti KALJULAID, Karel PINXTEN, Michel CRETIN, Harald NOACK, Henri GRETHEN, Szabolcs FAZAKAS, Louis GALEA, Ladislav BALKO, Augustyn KUBIK, Milan Martin CVIKL, Rasa BUDBERGYTĖ, Lazaros S. LAZAROU, Gijs DE VRIES, Harald WÖGERBAUER, Hans Gustaf WESSBERG, Henrik OTBO, Pietro RUSSO, Ville ITÄLÄ, Kevin CARDIFF, Baudilio TOMÉ MUGURUZA, Iliana IVANOVA, George PUFAN, Neven MATES.

RAPPORT ANNWALI DWAR L-IMPLIMENTAZZJONI TAL-BAĠIT

2013/C 331/01

WERREJ

Introduzzjoni ġenerali

KAPITOLU 1

Id-Dikjarazzjoni ta’ Assigurazzjoni u l-informazzjoni ta’ sostenn

WERREJ

Id-Dikjarazzjoni ta' Assigurazzjoni tal-Qorti mogħtija lill-Parlament Ewropew u lill-Kunsill – rapport tal-awditur indipendenti

Introduzzjoni

Żvilupp tal-approċċ tal-kampjunar tal-Qorti

Akkwist

Sejbiet tal-awditjar għas-sena finanzjarja 2012

Affidabbiltà tal-kontijiet

Sommarju ta' valutazzjonijiet speċifiċi u riżultati tal-awditjar li jappoġġaw id-Dikjarazzjoni ta' Assigurazzjoni

Teħid ta' kont ta' rkupri u korrezzjonijiet finanzjarji

Ir-rapport ta' sinteżi u r-rapporti annwali tal-attività

Ġestjoni Baġitarja

Approprjazzjonijiet baġitarji għal impenji u għal pagamenti

Il-pressjoni fuq il-baġit għall-pagamenti

Ħtiġijiet futuri ta' żborżament

Anness 1.1 — Approċċ u metodoloġija tal-awditjar

Anness 1.2 — Segwitu tal-osservazzjonijiet mis-snin preċedenti rigward l-affidabbiltà tal-kontijiet

Anness 1.3 — Extratti mill-kontijiet konsolidati 2012

ID-DIKJARAZZJONI TA' ASSIGURAZZJONI TAL-QORTI MOGĦTIJA LILL-PARLAMENT EWROPEW U LILL-KUNSILL — RAPPORT TAL-AWDITUR INDIPENDENTI (1) (2) Affidabbiltà tal-kontijiet Legalità u regolarità tat-tranżazzjonijiet li fuqhom huma bbażati l-kontijiet Dħul Impenji Pagamenti (3). Il-5 ta' Settembru 2013 Vítor Manuel da SILVA CALDEIRA President Il-Qorti Ewropea tal-Awdituri 12, rue Alcide De Gasperi, Luxembourg, LUXEMBOURG L-OSSERVAZZJONIJIET TAL-QORTI IR-RISPOSTI MILL-KUMMISSJONI INTRODUZZJONI 1.1. Dan il-kapitolu tar-rapport annwali: — jistabbilixxi l-isfond għad-Dikjarazzjoni ta’ Assigurazzjoni tal-Qorti u jiġbor fil-qosor u janalizza s-sejbiet u l-konklużjonijiet tal-awditu li fuqhom hija bbażata din id-dikjarazzjoni; — jispjega kif il-Qorti twettaq l-awditu tagħha tar-regolarità u tal-affidabbiltà tal-kontijiet (ara l- Annex 1.1 ); u — jippreżenta l-azzjonijiet meħuda mill-Kummissjoni b'rispons għall-osservazzjonijiet u r-rakkomandazzjonijiet tal-Qorti f'rapporti annwali preċedenti dwar l-affidabbiltà tal-kontijiet (ara l- Annex 1.2 ). 1.2. Il-Qorti tal-Awdituri tipprovdi lill-Parlament Ewropew u lill-Kunsill b’Dikjarazzjoni ta' Assigurazzjoni dwar l-affidabbiltà tal-kontijiet u dwar ir-regolarità tat-tranżazzjonijiet ta' bażi. Il-Qorti tissupplementa din id-dikjarazzjoni b’valutazzjonijiet speċifiċi ta’ kull qasam prinċipali ta’ attività tal-UE (4). Ir-rwol ta' dawn il-valutazzjonijiet speċifiċi mhuwiex ekwivalenti għal opinjoni tal-awditjar; huma għandhom il-funzjoni primarja li jippreżentaw kwistjonijiet sinifikanti lill-gruppi tal-politika lill-awtoritajiet ta' kwittanza u lil partijiet oħra interessati. Il-konklużjoni ta' kull valutazzjoni speċifika hija bbażata fuq l-evidenza kumplessiva għall-awditjar miġbura fil-livell tal-grupp tal-politika. 1.3. L-għan tax-xogħol dwar l-affidabbiltà tal-kontijiet tal-Unjoni Ewropea huwa li tinkiseb evidenza xierqa u suffiċjenti biex jiġi konkluż il-punt sa fejn id-dħul, l-infiq, l-assi u l-obbligazzjonijiet ġew irreġistrati b'mod xieraq u li l-kontijiet konsolidati (ara s-silta fl- Anness 1.3 ) jippreżentaw b'mod xieraq il-pożizzjoni finanzjarja fil-31 ta' Diċembru 2012, u d-dħul, l-ispejjeż u l-flussi tal-flus għas-sena li ntemmet dakinhar (ara l-paragrafi 1.9 u 1.10). 1.4. L-għan tax-xogħol dwar ir-regolarità tat-tranżazzjonijiet li fuqhom huma bbażati l-kontijiet konsolidati 2012 huwa li tinkiseb evidenza xierqa u suffiċjenti biex jiġi konkluż jekk dawk it-tranżazzjonijiet humiex skont ir-regolamenti applikabbli jew id-dispożizzjonijiet kuntrattwali, u jekk ġewx ikkalkulati b'mod korrett (ara l-paragrafi 1.11 sa 1.35 għal ħarsa ġenerali lejn ir-riżultati u l-Kapitoli 2 sa 9 għal aktar dettalji). 1.5. L-għan tal-eżaminar tar-rapporti annwali tal-attività tas-servizzi tal-Kummissjoni u tar-rapport relatat ta' sinteżi huwa li jiġi vvalutat il-punt sa fejn huma jipprovdu valutazzjoni ġusta tal-kwalità tal-ġestjoni finanzjarja (inklużi livelli residwi ta' żball), u għalhekk jgħinu jiffurmaw opinjoni dwar l-affidabbiltà tal-kontijiet tal-UE u dwar ir-regolarità tad-dħul u tal-infiq (ara l-paragrafi 1.36 sa 1.45, u l-osservazzjonijiet relatati fit-taqsimiet “Effettività tas-sistemi” fil-Kapitoli 2 sa 9). ŻVILUPP TAL-APPROĊĊ TAL-KAMPJUNAR TAL-QORTI 1.6. L-approċċ għall-eżaminar tar-regolarità tat-tranżazzjonijiet ġie aġġornat u armonizzat. Il-kampjun tat-tranżazzjonijiet tal-Qorti issa jinkludi biss pagamenti interim, pagamenti finali u approvazzjoni ta' pagamenti bil-quddiem (“pagamenti kontabilizzati għall-ispejjeż”). Tranżazzjonijiet fil-gruppi tal-politika “Relazzjonijiet esterni, għajnuna u tkabbir” (il-Kapitolu 7) u “Riċerka u politiki interni oħra” (il-Kapitolu 8) huma issa, kif diġà kien il-każ fil-gruppi l-oħra kollha tal-politika, eżaminati f'punt meta r-riċevituri finali tal-fondi tal-UE jkunu wettqu attivitajiet jew ġarrbu spejjeż, u meta l-Kummissjoni tkun aċċettat li l-attivitajiet imwettqa jew l-ispejjeż imġarrba ġġustifikaw pagament mill-baġit tal-UE. Dan huwa skont l-obbligu tat-trattat fuq il-Qorti biex tiċċekkja l-infiq ladarba jkun “iġġarrab”. Minkejja din il-bidla, il-pagamenti kollha minbarra l-pagamenti bil-quddiem huma suġġetti għal awditu fis-sena li jitwettqu. Dan jinkludi pagamenti li jintużaw għax-xiri tal-assi (u għalhekk jirrappreżentaw nefqa baġitarja iżda mhux spiża tad-dovuti). L-impatt ta' dan l-iżvilupp huwa diskuss fil-paragrafi 1.14 u 1.15 u fil- Grafika 1.1 . 1.6. Il-Kummissjoni tosserva li l-approċċ il-ġdid tal-Qorti jwassal għal definizzjoni emendata ta' popolazzjoni awditjata. Filwaqt li l-Kummissjoni tirrikonoxxi l-vantaġġi tal-approċċ il-ġdid tal-Qorti, hija tosserva li l-popolazzjoni awditjata mhix limitata biss għal tipi ta’ tranżazzjonijiet li fuqhom huma bbażati l-kontijiet baġitarji. Minflok, it-tranżazzjonijiet il-ġodda jiddaħħlu mill-kontijiet ġenerali abbażi ta' kunċetti li jeħtieġu ċertu għarfien espert tal-kontabilità. Il-Kummissjoni tqis li din l-interpretazzjoni l-ġdida mill-Qorti għandha implikazzjonijiet konsiderevoli (ara t-tweġibiet għall-paragrafi 1.7, 1.12, 1.14 u minn 1.19 sa 1.35). Għalhekk, huwa importanti ħafna li jintużaw spjegazzjonijiet, metodi u termini ċari li jippermettu lill-partijiet interessati jifhmu l-bidliet li saru kif ukoll jivvalutaw l-impatti li jirriżultaw. 1.7. Dan l-approċċ tal-kampjunar huwa konsistenti mal-prinċipji li fuqhom hija bbażata l-kontabbiltà bbażata fuq id-dovuti (5). Vantaġġ ieħor ta' dan l-iżvilupp huwa li l-oqsma kollha ta' ġestjoni kondiviża u mhux kondiviża huma issa eżaminati fuq bażi kumparabbli. Barra minn hekk, il-popolazzjonijiet awditjati se jkunu aktar stabbli minn sena għal sena billi l-impatt tal-livelli fluttwanti ta' pagamenti bil-quddiem se jiġi eliminat. Il-pagamenti bil-quddiem ikomplu jiġu koperti kemm permezz tal-eżaminar tar-regolarità tal-approvazzjoni tal-pagamenti bil-quddiem kif ukoll permezz tax-xogħol dwar l-affidabbiltà tal-kontijiet. 1.7. Il-Kummissjoni tikkunsidra favorevolment l-inklużjoni tal-approvazzjoni tal-ħlas bil-quddiem mħallsa fis-snin preċedenti, fl-ambitu tal-awditjar. Hija tqis li din tiftaħ it-triq sabiex l-impatt tal-mekkaniżmi korrettivi pluriennali jiġi kkunsidrat aktar. L-Artikolu 32 tar-regolament Finanzjarju jiddefinixxi l-kontroll intern bħala “proċess applikabbli fil-livelli kollha tal-ġestjoni u mfassal biex jipprovdi aċċertament raġonevoli sabiex jintlaħqu l-objettivi li ġejjin: … (d) il-prevenzjoni, id-detezzjoni, il-korrezzjoni u s-segwitu tal-frodi u tal-irregolaritajiet”. Il-Kummissjoni qed issegwi mill-qrib l-iżviluppi tal-metodoloġija tal-Qorti minħabba xi impatt potenzjali fuq l-istima tar-rata tal-iżbalji (ara t-tweġiba għall-paragrafu 3.9 u 4.8). AKKWIST 1.8. Wara konsultazzjoni estensiva mal-awtoritajiet baġitarji, il-Qorti armonizzat ukoll l-approċċ tagħha għat-trattament ta' żbalji tal-akkwist. Preċedentement żbalji serji kienu trattati bħala żbalji kwantifikabbli meta l-iżball sar minn awtoritajiet tal-Istati Membri jew organizzazzjonijiet internazzjonali. Il-Qorti rreġistrat l-iżbalji kollha li saru mill-Istituzzjonijiet u l-korpi tal-UE bħala “mhux kwantifikabbli” u għaldaqstant eskludiethom mir-rata ta' żball stmata. Mill-2012 'il quddiem, żbalji serji tal-akkwist mill-korpi kollha huma trattati bħala kwantifikabbli. Madankollu, il-Qorti ma ddatatx b'lura l-approċċ tagħha biex tkopri attivitajiet tal-akkwist mill-Istituzzjonijiet u l-korpi tal-UE li seħħew qabel l-2011 (6). SEJBIET TAL-AWDITJAR GĦAS-SENA FINANZJARJA 2012 Affidabbiltà tal-kontijiet 1.9. L-osservazzjonijiet tal-Qorti jikkonċernaw il-kontijiet konsolidati tal-Unjoni Ewropea għas-sena finanzjarja 2012 imħejjija mill-uffiċjal tal-kontabbiltà tal-Kummissjoni u approvati mill-Kummissjoni f’konformità mar-Regolament Finanzjarju (7) u li waslu, flimkien mal-ittra tar-rappreżentazzjonijiet tal-uffiċjal tal-kontabbiltà, għand il-Qorti fid-29 ta' Lulju 2013. Il-kontijiet konsolidati jinkludu: (a) ir-rapporti finanzjarji konsolidati li jkopru l-karta tal-bilanċ (li tippreżenta l-assi u l-passivi fi tmiem is-sena), id-dikjarazzjoni tal-prestazzjoni finanzjarja (li tirrikonoxxi d-dħul u l-infiq tas-sena), id-dikjarazzjoni tal-flussi tal-flus (li tiżvela kif bidliet fil-kontijiet jaffettwaw il-flus kontanti u l-ekwivalenti tal-flus kontanti) u d-dikjarazzjoni ta’ bidliet fl-assi netti kif ukoll in-noti relatati; (b) ir-rapporti aggregati dwar l-implimentazzjoni tal-baġit li tkopri d-dħul u l-infiq għas-sena kif ukoll in-noti relatati. 1.10. L-awditu mill-Qorti tal-kontijiet konsolidati 2012 sab li dawn kienu ħielsa minn dikjarazzjonijiet skorretti materjali (ara wkoll l- Anness 1.2 ). Sommarju ta' valutazzjonijiet speċifiċi u riżultati tal-awditjar li jappoġġaw id-Dikjarazzjoni ta' Assigurazzjoni 1.11. Il-Qorti tipprovdi valutazzjonijiet speċifiċi dwar id-dħul fil-Kapitolu 2 u dwar l-infiq fil-Kapitoli 3 sa 9 (ara t- Tabella 1.1 ). Tabella 1.1 — Tranżazzjonijiet suġġetti għall-awditu għall-Kapitoli 3 sa 9 tar-rapport annwali (EUR miljun) Kapitolu tar-rapport annwali Pagamenti li saru fl-2012 (49) Tranżazzjonijiet suġġetti għall-awditu fl-2012 (A) (B) Kapitolu 3 Agrikoltura: suq u appoġġ dirett 44 545 44 546 Kapitolu 4 Żvilupp rurali, ambjent, sajd u saħħa 14 778 14 994 Kapitolu 5 Politika reġjonali; enerġija u trasport 39 853 40 735 Kapitolu 6 Impjiegi u affarijiet soċjali 11 606 13 404 Kapitolu 7 Relazzjonijiet esterni, għajnuna u tkabbir 6 109 6 616 Kapitolu 8 Riċerka u politiki interni oħra 11 740 10 667 Kapitolu 9 Nefqa amministrattiva u nfiq ieħor (49) (50) 10 052 9 985 Total kumplessiv 138 683 140 947 It-“Tranżazzjonijiet suġġetti għall-awditu fl-2012” (B) jikkonsistu f“Pagamenti li saru fl-2012” (A) minbarra pagamenti bil-quddiem li saru fl-2012 (EUR 14 519-il miljun) u jinkludu l-approvazzjoni ta' pagamenti bil-quddiem fl-2012 (EUR 16 783 miljun). 1.12. Ir-riżultati tal-awditjar 2012 jindikaw li d-dħul (EUR 139 541 miljun) u t-tranżazzjonijiet fil-grupp tal-politika nefqa amministrattiva u nfiq ieħor (EUR 9 985 miljun) kienu ħielsa minn żball materjali u li s-sistemi ta’ sorveljanza u kontroll eżaminati kienu effettivi (ara t- Tabella 1.2 u l-paragrafi 2.40 sa 2.42 u 9.17). Il-gruppi kollha tal-politika li jkopru n-nefqa operazzjonali kienu milquta minn żball materjali (ara l-paragrafi 3.35, 4.42, 5.62 sa 5.63, 6.39 sa 6.40, 7.25 sa 7.26 u 8.39 sa 8.40). L-impenji kienu ħielsa minn żball materjali. 1.12. Il-Kummissjoni hija marbuta mir-Regolament Finanzjarju, li jistipula fl-Artikolu 32(2)(e) li s-sistema ta’ kontroll intern tagħha għandha tiżgura, fost affarijiet oħra, “kontroll adegwat tar-riskji li jirrigwardaw il-legalità u r-regolarità tat-tranżazzjonijiet sottostanti meta jitqies il-karattru pluriennali tal-programmi u n-natura tal-pagamenti”. Il-Kummissjoni se tkompli l-eżerċizzju tar-rwol ta’ superviżjoni tagħha, b’mod partikolari billi timplimenta korrezzjonijiet u rkupri finanzjarji f’livell li jikkorrispondi mal-livell ta’ irregolaritajiet u nuqqasijiet identifikati. Minħabba l-qafas legali li jipproteġi l-interessi finanzjarji tal-Unjoni kif ukoll il-kumplessità tal-proċeduri relatati, huwa inevitabbli li f’ħafna oqsma l-iżbalji jiġu kkoreġuti biss bosta snin wara li jkunu saru. Għalhekk, il-Kummissjoni tqis li r-rata tal-iżbalji annwali rappreżentattiva tal-Qorti għandha titqies f’dan il-kuntest. Din hija r-raġuni għaliex il-Kummissjoni stess ġeneralment tuża r-rata tal-iżbalji residwi, li tieħu inkonsiderazzjoni l-korrezzjonijiet u l-irkupri finanzjarji matul il-perjodu ta’ implimentazzjoni pluriennali, u tinkludi xi ftit għas-snin li jkunu ġejjin. Barra minn hekk, fil-valutazzjoni tal-livell tal-iżbalji stmati fl-2012, il-Kummissjoni tieħu inkonsiderazzjoni l-impatt tal-korrezzjonijiet b’rata fissa matul is-sena, li huma esklużi mir-rata tal-iżbalji stmati mill-Qorti. Il-Kummissjoni tqis li r-rata residwa tal-iżbalji tagħti indikazzjoni ċara ta’ sa fejn il-baġit tal-UE jintlaqat minn nefqa magħmula bi ksur tal-liġi, wara t-tħaddim tas-sistemi ta’ sorveljanza u ta' kontroll. Tabella 1.2 — Sommarju 2012 tas-sejbiet dwar ir-regolarità tat-tranżazzjonijiet Kapitolu tar-rapport annwali Tranżazzjonijiet suġġetti għall-awditu (miljun EUR) Valutazzjoni tas-sistemi eżaminati ta' sorveljanza u kontroll (51) Rata tal-iżball l-aktar probabbli (MLE) (%) Intervall ta' fiduċja (%) Frekwenza tal-iżbalji (52) (%) Konklużjonijiet tal-awditjar Rata tal-iżball l-aktar probabbli (MLE) 2011 (%) għat-tqabbil (55) Limitu inferjuri tal-iżball (LEL) Limitu superjuri tal-iżball (UEL) Agrikoltura: suq u appoġġ dirett 44 546 Parzjalment effettivi 3,8 1,7 5,9 41 Milqut minn żball materjali 2,9 Żvilupp rurali, ambjent, sajd u saħħa 14 994 Parzjalment effettivi 7,9 4,5 11,3 63 Milqut minn żball materjali 7,7 Politika reġjonali; enerġija u trasport 40 735 Parzjalment effettivi 6,8 3,7 9,9 49 Milqut minn żball materjali 6,0 Impjiegi u affarijiet soċjali 13 404 Parzjalment effettivi 3,2 1,3 5,1 35 Milqut minn żball materjali 2,2 Relazzjonijiet esterni, għajnuna u tkabbir 6 616 Parzjalment effettivi 3,3 (53) 1,4 5,2 23 Milqut minn żball materjali 1,1 (53) Riċerka u politiki interni oħra 10 667 Parzjalment effettivi 3,9 (54) 1,8 6,0 49 Milqut minn żball materjali 3,0 (54) Nefqa amministrattiva u nfiq ieħor 9 985 Effettivi 0 — — 1 Ħieles minn żball materjali 0,1 Pagamenti totali kontabilizzati għall-ispejjeż 140 947 Parzjalment effettivi 4,8 (55) 3,6 6,0 38 Milqut minn żball materjali 3,9 (55) Dħul 139 541 (56) Effettivi 0 — — 0 Ħielsa minn żball materjali 0,8 1.13. Il-Qorti tikkonkludi li, b'mod kumplessiv, il-pagamenti kontabilizzati bħala spejjeż kienu materjalment milquta minn żball u li s-sistemi ta’ sorveljanza u kontroll eżaminati għall-pagamenti kontabilizzati għall-ispejjeż kienu, b’mod ġenerali, parzjalment effettivi (ara t- Tabella 1.2 ). 1.13. Il-Kummissjoni tirrikonoxxi li s-sistemi, kif jidhru fl-istima tar-rata tal-iżbalji tal-Qorti fil-livell tar-riċevituri finali, huma parzjalment effettivi. Bħala konsegwenza tal-operat tas-sistemi ta’ sorveljanza u kontroll tagħha, il-Kummissjoni implimentat il-korrezzjonijiet u l-irkupri finanzjarji fl-2012 li jammontaw għal EUR 4 419-il miljun, li jikkorrispondu għall-ekwivalenti ta’ 3.2 % meta mqabbla mal-pagamenti li jkunu saru (ara t-Tabella 1.1). Għal analiżi ddettaljata taċ-ċifri skont kull qasam ta’ politika ara hawn taħt: — Kapitolu 3 AgrikolturaIs-Suq u l-Appoġġ Dirett: EUR 771 miljun ta’ korrezzjonijiet finanzjarji u rkupri (1.7 % tal-pagamenti li saru); — Kapitolu 4 Żvilupp Rurali, Ambjent, Sajd u Saħħa: EUR 258 miljun ta’ korrezzjonijiet finanzjarji u rkupri (1.7 % tal-pagamenti li saru); — Kapitolu 5 Politika Reġjonali, Enerġija u Trasport: EUR 2 719 miljun ta’ korrezzjonijiet finanzjarji u rkupri (6,8 % tal-pagamenti li saru); — Kapitolu 6 Impjiegi u Affarijiet Soċjali: EUR 442 miljun ta’ korrezzjonijiet finanzjarji u rkupri (3,8 % tal-pagamenti li saru); — Kapitolu 7 Relazzjonijiet Esterni, Għajnuna u Tkabbir: EUR 99 miljun ta’ korrezzjonijiet finanzjarji u rkupri (1,6 % tal-pagamenti li saru); — Kapitolu 8 Riċerka u Politiki Interni Oħrajn: EUR 120 miljun ta’ korrezzjonijiet finanzjarji u rkupri (1 % tal-pagamenti li saru); kif ukoll — Kapitolu 9 Nefqa amministrattiva EUR 9 miljun ta’ korrezzjonijiet finanzjarji u rkupri (M/D għall-pagamenti li saru). Dan ma jfissirx li l-irkupri u l-korrezzjonijiet finanzjarji kollha implimentati fis-sena T jistgħu jitnaqqsu l-iżbalji tas-sena T. Madankollu, dan jimplika li meta ssir valutazzjoni dwar jekk is-sistema ġenerali ta’ kontroll intern hijiex effikaċi biex tipproteġi l-baġit tal-UE fuq bażi pluriennali, kemm ir-rati tal-iżbalji kif ukoll l-irkupri/l-korrezzjonijiet finanzjarji għandhom jiġu kkunsidrati. Analiżi tar-riżultati tal-awditjar 1.14. Ir-riżultati ta' din is-sena jerġgħu juru żieda fir-rati kumplessivi ta' żball stmati. L-iżball l-aktar probabbli għall-pagamenti meħud fl-intier tiegħu żdied minn 3,9 % għal 4,8 %. L-oqsma kollha tan-nefqa operazzjonali kkontribwixxew għal din iż-żieda bi “Żvilupp rurali, ambjent, sajd u saħħa” (il-Kapitolu 4) li jibqa' l-grupp tal-politika l-aktar suxxettibbli għal żball. 1.14. Għal prattikament it-tranżazzjonijiet kollha fid-diversi kampjuni tal-awditjar, il-valutazzjoni tal-Kummissjoni hija qrib il-konklużjoni tal-Qorti. Il-Kummissjoni tosserva madankollu li r-rata fissa ta’ korrezzjonijiet finanzjarji implimentati fil-livell ta' programm fis-sena finanzjarja ma jiġux ikkunsidrati mill-Qorti meta tikkalkula r-rata tal-iżbalji tagħha (ara l-Kaxxa 1.2 u §6.39(a)) — Ara wkoll § 5.26, 5.33 u 5.62). Il-Kummissjoni għaldaqstant tikkalkula li l-livell ġenerali tal-iżbalji tat-tranżazzjonijiet li fuqhom huma bbażati l-kontijiet ikkonsolidati tal-UE, huwa b'mod ġenerali konformi mar-rati tal-iżbalji ppreżentati mill-Qorti għall-aħħar tliet snin. Dan iseħħ minħabba d-dispożizzjonijiet ta’ kontroll imsaħħa għall-perjodu tal-ipprogrammar 2007-2013 u l-politika stretta tagħha ta’ interruzzjonijiet/sospensjonijiet/korrezzjonijiet finanzjarji/irkupri, meta jiġu identifikati xi nuqqasijiet. 1.15. It-tibdil fir-rata tal-iżball l-aktar probabbli attribwibbli għall-iżvilupp fl-approċċ tal-kampjunar tal-Qorti (ara l-paragrafi 1.6 u 1.7) ma jeċċedix l-ammont ta' 0,3 punti perċentwali. Dan it-tibdil fl-approċċ huwa r-raġuni prinċipali identifikabbli għaż-żieda fir-rata ta' żball stmata għall-Kapitoli 7 (“Relazzjonijiet esterni, għajnuna u tkabbir”) u 8 (“Riċerka u politiki interni oħra”). 1.15. Ara t-tweġiba għal § 1.6 u § 1.7. 1.16. Il-Qorti tikkalkula li r-rata ta' żball stmata meħuda globalment dwar in-nefqa għall-ġestjoni kondiviża tammonta għal 5,3 % u dwar il-forom l-oħra kollha ta' nefqa operazzjonali (8) tammonta għal 4,3 %. 1.16. Il-Kummissjoni tosserva li l-istima tar-rata tal-iżbalji tal-Qorti dwar in-nefqa amministrattiva ġestita direttament mill-Istituzzjonijiet Ewropej (EUR 10 biljun fl-2012) hija ta’ 0 % (ara l-Kapitolu 9, il-paragrafu 9.8). 1.17. Analiżi tat-tipi differenti ta' żball fil-gruppi differenti tal-politika turi li l-iżbalji ta' eliġibbiltà għal aktar minn żewġ terzi tar-rata kumplessiva ta' żball stmata: nuqqasijiet serji ta' assigurazzjoni tar-regoli ta' akkwist pubbliku (1,4 punti perċentwali), proġetti/attivitajiet jew benefiċjarji ineliġibbli b'mod sħiħ (1,1 punti perċentwali), spejjeż ineliġibbli inklużi fil-klejms tal-ispejjeż (1,0 punti perċentwali) u dikjarazzjonijiet skorretti fil-qasam tal-agrikoltura (0,8 punti perċentwali) (ara l- Graff 1.2 ). 1.17. Il-Kummissjoni għamlet sforzi konsiderevoli, fil-kuntest tal-ġestjoni kondiviża, sabiex tiżgura konformità stretta mar-rekwiżiti tal-eliġibbiltà kif ukoll l-applikazzjoni korretta ta’ regoli tal-akkwist pubbliku. Dawn jinkludu kemm azzjonijiet preventivi, bħalma huma l-politika stretta dwar l-interruzzjoni u sospensjoni ta’ pagamenti kif ukoll azzjonijiet korrettivi, bħalma huma l-korrezzjonijiet finanzjarji (għall-politika ta’ Koeżjoni ara §5.33, it-tieni u t-tielet paragrafi). 1.18. Ripartizzjoni tar-rata kumplessiva ta' żball stmata skont il-kapitolu turi li “Politika reġjonali, enerġija u trasport” (il-Kapitolu 5) jikkontribwixxi aktar minn tnejn minn kull ħamsa tar-rata kumplessiva ta' żball stmata, “Agrikoltura: suq u appoġġ dirett” (il-Kapitolu 3) jikkontribwixxi kwart u “Żvilupp rurali, ambjent, sajd u saħħa” (il-Kapitolu 4) jikkontribwixxi aktar minn wieħed minn kull sitta (ara l- Graff 1.3 ). 1.18. Ara t-tweġibiet għal 1.14. Teħid ta' kont ta' rkupri u korrezzjonijiet finanzjarji 1.19. Il-korrezzjonijiet finanzjarji riportati kif implimentati (9) fl-2012 ammontaw għal EUR 3,7 biljun, aktar minn tliet darbiet taċ-ċifra għall-2011 (EUR 1,1 biljun). L-irkupri baqgħu essenzjalment kostanti f'livelli ta' EUR 678 miljun (2011: EUR 733 miljun) (10). Il-parti l-kbira tal-korrezzjonijiet fl-2012 jirreferu għall-perjodu ta' programmazzjoni 2000-2006. Din it-taqsima tar-rapport annwali tittratta dwar il-mekkaniżmi biex isiru korrezzjonijiet finanzjarji u rkupri u dwar il-kunsiderazzjoni tal-Qorti dwar l-impatt tal-irkupri u l-korrezzjonijiet finanzjarji: Il-Qorti żżomm l-impatt tal-korrezzjonijiet finanzjarji taħt analiżi kontinwa (11). L-approċċ segwit fl-2012 huwa konsistenti ma' dak stabbilit fl-2009. 1.19 sa 1.35. Il-Kummissjoni tikkunsidra favorevolment l-inklużjoni tal-approvazzjoni tal-ħlas bil-quddiem imħallsa fis-snin preċedenti fl-approċċ il-ġdid tat-teħid tal-kampjuni. Hija tqis li dan jiftaħ it-triq sabiex l-impatt tal-mekkaniżmi korrettivi pluriennali msemmija fl-Artikoli 59 u 80 tar-Regolament Finanzjarju (ara l-paragrafi 1.22 u 1.24) jiġu ikkunsidrati aktar. Il-Kummissjoni se tkompli teżerċita r-rwol superviżorju tagħha, b’mod partikolari billi timplimenta l-korrezzjonijiet u l-irkupri finanzjarji f’livell li jikkorrispondi mal-livell tal-irregolaritajiet u tan-nuqqasijiet identifikati. Minħabba l-qafas legali li jipproteġi l-interessi finanzjarji tal-Unjoni kif ukoll il-kumplessità tal-proċeduri relatati, f’ħafna oqsma ma jistax jiġi evitat li l-iżbalji jiġu kkoreġuti biss snin wara li jkunu saru. Għaldaqstant, il-Kummissjoni tqis li r-rata tal-iżbalji annwali rappreżentattiva tal-Qorti għandha titqies f’dan il-kuntest. Il-mekkaniżmi kumplessi biex isiru korrezzjonijiet finanzjarji u rkupri 1.20. Il-Kummissjoni u l-Istati Membri jistgħu jużaw diversi mekkaniżmi biex jitnaqqas ir-riskju ta' żball qabel l-infiq irrappurtat mill-benefiċjarji jiġi aċċettat mill-Kummissjoni. Dawn il-mekkaniżmi jinkludu l-approvazzjoni tas-sistemi ta' kontroll, il-kontrolli amministrattivi fuq klejms għal pagamenti; żjarat fuq il-post (bħal spezzjonijiet tal-farms); ċertifikazzjoni ta' spejjeż eliġibbli minn korp indipendenti; interrurzzjoni jew sospensjoni ta' pagamenti lil Stati Membri. 1.21. Ladarba jsiru l-pagamenti, u l-użu tal-fondi jkun ġie aċċettat, kemm il-Kummissjoni kif ukoll l-Istati Membri jistgħu jwettqu kontrolli ex post tal-operat tas-sistemi ta' kontroll u tal-infiq iddikjarat. Dawn jistgħu jkollhom konsegwenzi finanzjarji f'żewġ modi: irkupri mill-benefiċjarji; u l-applikazzjoni ta' korrezzjonijiet finanzjarji lill-awtoritajiet tal-Istati Membri. 1.21. Il-korrezzjonijiet finanzjarji ma jeħilsux lill-Istati Membri mill-obbligu li jirkupraw il-pagamenti mhux dovuti mingħand il-benefiċjarji kull meta huwa possibbli u kosteffikaċi. Minbarra l-konsegwenzi finanzjarji msemmija mill-Qorti, f’xi oqsma ta’ politika, l-Istati Membri jistgħu jimplimentaw ukoll korrezzjoni billi jirtiraw in-nefqa ineliġibbli minn talba għal ħlas sussegwenti, u jerġgħu jużaw allura l-fondi li jkunu ġew rilaxxati għal proġetti eliġibbli oħra. F’dawn il-każijiet l-irkupru tal-ammonti kkoreġuti mingħand il-benefiċjarji jsir kwistjoni nazzjonali, peress li l-baġit tal-UE huwa protett u mhux aktar affettwat bl-ammonti irregolari. X'inhuma rkupri? 1.22. Tittieħed azzjoni għall-irkupru kemm minn awtoritajiet fl-Istati Membri (għall-infiq kopert mill-ġestjoni kondiviża) kif ukoll mill-Kummissjoni (notevolment f'oqsma fejn hija responsabbli b'mod uniku għall-ġestjoni ta' nfiq bħalma hija r-riċerka u parti kbira tal-infiq estern). Irkupru jfisser li l-benefiċjarju jħallas lura l-fondi kollha jew parti minnhom li rċieva lill-korp li għamel il-pagament inizjali. Fil-parti l-kbira tal-oqsma tal-baġit, dawn il-fondi jsiru disponibbli għal pagament lil benefiċjarji oħra (12). 1.22. Skont ir-Regolament Finanzjarju, b’mod partikolari fir-rigward tal-ġestjoni kondiviża, l-Istati Membri huma responsabbli mill-irkupri: — l-Artikolu 59 (2): “… Biex iħarsu l-interessi finanzjarji tal-Unjoni, l-Istati Membri, filwaqt li jirrispettaw il-prinċipju tal-proporzjonalità, u f'konformità ma’ dan l-Artikolu u mar-regoli rilevanti speċifiċi għas-settur, iwettqu kontrolli ex ante u ex post inkluż fejn meħtieġ, kontrolli fuq il-post fuq kampjuni rappreżentattivi u/jew ibbażati fuq ir-riskju ta’ tranżazzjonijiet. Huma jirkupraw ukoll il-fondi mħallsin bi żball, u jressqu proċeduri legali fejn meħtieġ f'dan ir-rigward.” — l-Artikolu 80 (3): “L-Istati Membri, fl-ewwel lok, huma responsabbli mit-twettiq ta’ kontrolli u awditjar, kif ukoll mill-irkupru tal-ammonti minfuqa bi żball, kif previst fir-regoli speċifiċi għas-settur. Saħansitra l-Istati Membri jridu jidentifikaw u jikkoreġu l-irregolaritajiet huma stess, u huma jkunu eżentati mill-korrezzjonijiet finanzjarji min-naħa tal-Kummissjoni fir-rigward ta’ dawn l-irregolaritajiet.” X'inhuma korrezzjonijiet finanzjarji u kif jaħdmu? 1.23. Għan-nefqa tal-ġestjoni kondiviża l-Kummissjoni tista' tibda korrezzjonijiet finanzjarji fejn hemm defiċjenzi serji jew meta l-Istat Membru jkun naqas li jeżerċita b'mod xieraq ir-responsabbiltajiet tiegħu li jaqbad u jikkoreġi l-infiq irregolari. 1.24. Ħafna drabi, il-problemi ttrattati jinvolvu dgħufijiet f'sistemi ta' kontroll, jew nuqqas ta' konformità mar-regoli tal-UE għall-ġestjoni ta' programm li ntwera li għandu impatt finanzjarju (jiġifieri jippermetti li jsir infiq ineliġibbli). L-ammont ta' korrezzjoni finanzjarja jista' jiġi kkalkulat abbażi ta' każijiet individwali eżaminati, abbażi ta' estrapolazzjoni ta' riżultati tal-ittestjar jew, meta mhux possibbli li jintuża wieħed minn dawn il-metodi, billi tiġi applikata korrezzjoni b'rata fissa. X'inhu l-impatt tal-korrezzjonijiet finanzjarji fuq l-Istat Membru? 1.25. L-impatt tal-korrezzjonijiet finanzjarji fuq l-Istati Membri jiddependi (13) mill-arranġamenti regolatorji applikabbli: 1.25. Il-Kummissjoni tosserva li l-Qorti ma titlobx x'inhu l-impatt tal-korrezzjonijiet finanzjarji fuq il-baġit tal-UE. L-Artikolu 80(4) tar-Regolament Finanzjarju jistipula: “Il-Kummissjoni tapplika korrezzjonijiet finanzjarji għall-Istati Membri sabiex teskludi mill-finanzjamenti tal-Unjoni n-nefqa li tkun kisret il-liġi applikabbli. Il-Kummissjoni ssejjes il-korrezzjonijiet finanzjarji tagħha fuq l-ammonti minfuqa bi żball identifikati, u l-implikazzjonijiet finanzjarji għall-baġit. Meta dawn l-ammonti ma jistgħux jiġu identifikati b'mod preċiż, il-Kummissjoni tista' tapplika korrezzjonijiet estrapolati jew b'rata fissa skont ir-regoli speċifiċi għas-settur. Il-Kummissjoni waqt li tkun qed tiddeċiedi dwar l-ammont ta’ korrezzjoni finanzjarja, tqis in-natura u l-gravità tal-ksur tal-liġi applikabbli kif ukoll l-implikazzjonijiet finanzjarji fuq il-baġit, anki f'każ ta' nuqqasijiet fis-sistemi ta’ ġestjoni u ta' kontroll …” L-għan tal-korrezzjonijiet finanzjarji mhuwiex li jiġu kkastigati l-Istati Membri, iżda biex jiġi żgurat li l-baġit huwa protett (jiġifieri li n-nefqa kollha mill-baġit tal-UE hija regolari), billi tiġi eskluża n-nefqa magħmula bi ksur tal-liġi. (a) Fil-każ tal-agrikoltura, id-deċiżjonijiet ta' konformità jwasslu għal korrezzjonijiet finanzjarji (il-paragrafu 4.26(b)), li huma esegwiti billi jitnaqqas il-finanzjament għall-Istat Membru kkonċernat (14). (b) Fil-każ tal-politika ta' koeżjoni, l-impatt tal-korrezzjonijiet finanzjarji jiddependi minn jekk l-Istat Membru jaċċettax il-korrezzjoni proposta mill-Kummissjoni jew le (15): (i) meta l-Istat Membru jaċċetta l-korrezzjoni, huwa jirtira jew l-infiq iddikjarat relatat jma' grupp ta' proġetti li nstabu li huma milquta minn żball, element speċifiku tal-infiq iddikjarat, ammont ikkalkulat ibbażat fuq estrapolazzjoni tar-riżultati tal-ittestjar jew ammont li jikkorrispondi għall-korrezzjoni b'rata fissa. F'dan il-każ dawn il-fondi jistgħu jintużaw mill-ġdid biex jiffinanzjaw operazzjonijiet eliġibbli oħra; (ii) meta Stat Membru ma jaċċettax il-korrezzjoni finanzjarja proposta, il-Kummissjoni tista' tieħu deċiżjoni formali hija stess biex tapplika korrezzjoni finanzjarja. Korrezzjoni finanzjarja applikata bid-deċiżjoni tal-Kummissjoni tinvolvi tnaqqis nett tal-finanzjament mill-UE għall-programm u l-Istat Membru kkonċernat. Madwar 1 %, jiġifieri EUR 32 miljun tal-korrezzjonijiet finanzjarji implimentati fl-2012 huma relatati ma' deċiżjonijiet tal-Kummissjoni bħal dawn. (b) Il-Kummissjoni tinnota li l-impatt tal-korrezzjonijiet finanzjarji huwa dejjem negattiv fil-livell ta' Stat Membru. (i) Meta l-korrezzjoni finanzjarja tiġi aċċettata mill-Istat Membru stess, l-Istat Membru għandu jissostitwixxi n-nefqa ineliġibbli b'operazzjonijiet eliġibbli, sabiex ma jitlifx il-fondi tal-UE. (ii) Meta l-korrezzjoni finanzjarja hija imposta mill-Kummissjoni, il-korrezzjoni hija netta u hemm telf finanzjarju mill-kontribuzzjoni tal-UE. Fiż-żewġ każijiet (§1.25 (b)(i) u (ii)), l-Istat Membru jerfa' l-konsegwenzi finanzjari tat-telf tal-kofinanzjament mill-UE għan-nefqa kkunsidrata mhux eliġibbli permezz tal-baġit nazzjonali tiegħu stess, jekk ma jkollux il-possibilità li jirkupra l-ammonti mingħand il-benefiċjarji individwali. X'inhu l-impatt tal-korrezzjonijiet finanzjarji fuq il-benefiċjarju? 1.26. Fil-każ tal-agrikoltura, l-Istati Membri huma meħtieġa li jirkupraw l-infiq irregolari (16); iżda l-korrezzjonijiet finanzjarji imposti mill-Kummissjoni rari jeħtieġu li l-bdiewa u benefiċjarji li jħallsu mill-ġdid (17). 1.26. Il-Kummissjoni tosserva li anki jekk l-Istati Membri ma jirkuprawx in-nefqa mill-benefiċjarju finali, il-korrezzjoni finanzjarja fil-livell tal-Istat Membru tfisser li l-baġit tal-UE hu protett. In-nefqa ma tibqax iffinanzjata mill-baġit tal-UE iżda mill-baġit nazzjonali. 1.27. Fil-politika ta' koeżjoni, l-awtoritajiet tal-Istati Membri huma meħtieġa li jagħmlu korrezzjonijiet finanzjarji b'rabta mal-irregolaritajiet maqbuda fi proġetti (18). Kif diskuss hawn taħt, hemm varjazzjoni kbira fil-limitu li fih l-irkupri jsiru minn benefiċjarji (ara l-kaxex 1.2 u 1.3). 1.27. Il-qafas regolatorju jħalli l-għażla f’idejn l-Istati Membri biex immedjatament inaqqsu l-ammonti meqjusa irregolari mit-talba għall-ħlas li jmiss, anke qabel irkupru f'livell nazzjonali (madwar 83 % tat-total), jew inkella jistenna l-irkupru effettiv mill-benefiċjarji biex dan l-ammont jitnaqqas mit-talba għall-ħlas sussegwenti (madwar 17 % tat-total). 1.28. Jittieħed kont ta' kwalunkwe rkupru li jsir mill-Istati Membri fiż-żmien tal-awditu tal-Qorti u l-ammonti inkwistjoni mhumiex aktar inklużi fil-kalkolu tal-iżball. Korrezzjonijiet finanzjarji fl-2012 1.29. Ħafna korrezzjonijiet finanzjarji jsiru bosta snin wara l-iżborżament inizjali tal-fondi (ara r-rapporti speċjali tal-Qorti Nru 7/2010 għall-agrikoltura (19) u Nru 3/2012 għall-Fondi Strutturali (20)). Madankollu, hemm xi eżempji sinifikanti fejn il-Kummissjoni rnexxielha timponi korrezzjonijiet finanzjarji b'veloċità ħafna akbar fl-2012. Eżempji oħra hawn taħt jipprovdu intuwitu f'xi uħud mill-kwistjonijiet involuti (ara l-kaxxi 1.1 sa 1.3). 1.29. Il-Kummissjoni ħadet il-miżuri kollha meħtieġa skont it-Trattat u previsti fir-regolamenti sabiex tħares il-baġit tal-UE. Il-Kummissjoni tagħmel dan, kull meta possibbli, fi żmien is-sena finanzjarja li fiha jseħħu l-irregolaritajiet jew jiġu identifikati, sew jekk mill-Qorti, mill-Istati Membri jew minnha stess. Madankollu, minħabba l-qafas legali li jipproteġi l-interessi finanzjarji tal-Unjoni kif ukoll il-kumplessità tal-proċeduri relatati, bosta irregolaritajiet u/jew żbalji jiġu indirizzati biss snin wara li jkunu saru. B'mod partikolari, fil-qafas tal-preparazzjoni għall-implimentazzjoni tar-riforma tal-PAK, il-Kummissjoni se tkompli bl-isforzi tagħha biex ittejjeb u tħaffef il-proċess, filwaqt li tieħu inkonsiderazzjoni l-ħtieġa li jinżammu l-istandards ta’ kwalità u d-dritt li l-Istat Membru jagħti risposta. Għall-Fondi Strutturali, żewġ terzi ta’ korrezzjonijiet finanzjarji kumulattivi matul il-perjodu 2000-2012 ġew deċiżi wara l-adozzjoni tal-Pjan ta’ Azzjoni tal-Kummissjoni tal-2008. Dan juri li l-proċeduri tħaffew, kif il-Kummissjoni kienet impenjat ruħha li tagħmel. — — Fond Ewropew għall-Iżvilupp Reġjonali (FEŻR) — Spanja Il-kontijiet 2012 jirreġistraw korrezzjoni finanzjarja ta' EUR 1,8 biljun fuq l-użu fl-2000-2006 ta' fondi għall-politika ta' koeżjoni fi Spanja. Din hija l-akbar korrezzjoni unika rreġistrata fl-2012 (49 % tat-total). Il-Kummissjoni pproponiet il-korrezzjoni fl-2008, waqt li fittxet li tindirizza d-dgħufijiet fil-ġestjoni u l-ksur tar-regoli tal-akkwist pubbliku. L-awtoritajiet fl-Istat Membru qablu mal-korrezzjoni fl-għeluq tal-programm fl-2011 u fl-2012. Sabiex tidħol fis-seħħ din il-korrezzjoni, reġjuni Spanjoli responsabbli mill-ġestjoni tal-programmi ddikjaraw aktar infiq. Bħala riżultat tal-korrezzjonijiet, awtoritajiet fi Spanja kienu intitolati għal aktar finanzjament li ammonta għal EUR 1 390 miljun. Minn dan l-ammont, il-Kummissjoni ħallset biss EUR 211-il miljun fl-2012 minħabba n-nuqqas ta' disponibbiltà ta' approprjazzjonijiet ta' pagament (ara l-paragrafi 1.46 sa 1.59). Dan il-pagament wassal għar-rikonoxximent tal-korrezzjoni finanzjarja fil-kontijiet konsolidati. Il-Kummissjoni se tħallas l-EUR 1 179 miljun li jifdal lil Spanja fl-2013. Għalhekk Spanja se tirċievi EUR 27 864 miljun mill-EUR 28 019-il miljun disponibbli għaliha (kollox minbarra EUR 155 miljun disponibbli) għall-perjodu ta' programmazzjoni 2000-2006. Fond Ewropew għall-Iżvilupp Reġjonali (FEŻR) — Spanja Il-Kummissjoni tqis dan il-proċess kumpless korrettiv li rriżulta f'aktar minn EUR 2 biljun li ġew issostitwiti b'nefqa ġdida eliġibbli bħala suċċess għall-protezzjoni tal-baġit tal-UE. — — Fond Soċjali Ewropew (FSE) — Ir-Rumanija Il-Kummissjoni identifikat problemi serji fi programm operazzjonali Rumen tal-FSE (PO) f'April/Mejju 2012. Il-kwistjonijiet prinċipali inkludew proċeduri tal-għażla li kellhom defiċjenzi, verifikazzjonijiet tal-ġestjoni li kellhom defiċjenzi, kontrolli insuffiċjenti fuq l-akkwist pubbliku u nfiq ineliġibbli għal każijiet individwali. Wara n-negozjar, il-Kummissjoni u l-awtoritajiet Rumeni qablu dwar korrezzjoni b'rata fissa ta' 25 %. B'riżultat ta' dan ir-Rumanija għamlet dikjarazzjoni oħra tan-nefqa tal-FSE (li teċċedi l-25 % tal-infiq kollu ddikjarat preċedentement), li abbażi tagħha l-Kummissjoni ħallset ammont żgħir għaliha (EUR 7 602) lir-Rumanija f'Diċembru 2012. Il-korrezzjonijiet (li sal-31 ta' Diċembru 2012 ammontaw għal EUR 81 miljun tal-kontribuzzjoni mill-UE) ma sarux fil-livell tal-proġett, u l-impatt tal-korrezzjoni finanzjarja huwa ekwivalenti għat-tnaqqis tar-rata ta' kofinanzjament għal dan il-PO. Il-Fond Soċjali Ewropew (FSE) — ir-Rumanija Il-Kummissjoni tosserva li, filwaqt li tirrikonoxxi li għamlet dak kollu li kien fis-setgħa tagħha u aġixxiet b’rispett sħiħ għar-regolamenti eżistenti, il-Qorti ma tnaqqasx l-istima tar-rata tal-iżbalji għal 2012 minħabba l-korrezzjoni b’rata fissa, li l-Qorti tagħmel referenza għaliha fil-qasam tal-politika tal-Impjiegi u l-Affarijiet Soċjali. Il-Kummissjoni fil-valutazzjoni tagħha fl-2012 tal-livell tal-iżbalji stmati tieħu inkonsiderazzjoni wkoll l-impatt tal-korrezzjonijiet b’rata fissa matul is-sena, li huma esklużi mill-istima tar-rata tal-iżbalji tal-Qorti. Abbażi ta' dan, il-Kummissjoni tikkunsidra li r-rata tal-iżbalji hija ġeneralment konformi mar-rata tal-iżbalji kkalkulata preċedentement għal dan il-qasam ta’ Politika (ara §6.14 u §6.39). L-impatt ta’ korrezzjonijiet finanzjarji mhux biss jikkorrispondi mat-tnaqqis fir-rata ta’ kofinanzjament għall-OP (Operazzjoni Pendenti) relatata; huwa aktar relevanti li bħala konsegwenza, in-nefqa kkonċernata li tkun saret bi ksur tal-liġi tiġi eskluża mill-infiq tal-Unjoni. FEŻR — ir-Repubblika Ċeka Fl-2011 il-Kummissjoni, il-Qorti u l-awtoritajiet fl-Istat Membru identifikaw defiċjenzi serji fil-funzjonament tas-sistemi ta' ġestjoni u kontroll f'żewġ programmi operazzjonali (il-PO dwar l-Ambjent (kontribuzzjoni mill-UE ta' EUR 65 miljun) u l-PO dwar it-Transport (kontribuzzjoni mill-UE ta' EUR 194 miljun)). Abbażi tal-verifikazzjonijiet u r-riskju stmat għall-fond, il-Kummissjoni u l-awtoritajiet Ċeki qablu dwar korrezzjoni b'rata fissa (5 % għall-PO dwar l-Ambjent u 10 % għall-PO dwar it-Trasport) għall-infiq kollu mħallas mill-awtorità maniġerjali lill-benefiċjarji qabel l-1 ta' Settembru 2012. F'dan ir-rigward, l-awtoritajiet Ċeki aċċettaw li jnaqqsu l-korrezzjoni li sar qbil dwarha f'dikjarazzjonijiet sussegwenti tan-nefqa lill-Kummissjoni li jwassal għal rimborż imnaqqas mill-Kummissjoni li jikkonċerna lil dawn il-benefiċjarji. FEŻR — ir-Repubblika Ċeka Il-Kummissjoni fl-2012 għamlet korrezzjonijiet finanzjarji b'rata fissa fuq bażi kumulattiva għall-infiq kollu fil-programmi Ċeki kkonċernati. Il-Kummissjoni tosserva li, filwaqt li għamlet dak kollu fis-setgħa tagħha u aġixxiet b’rispett sħiħ lejn ir-regolamenti eżistenti sabiex tipproteġi l-baġit tal-UE matul is-sena finanzjarja li ġiet awditjata mill-Qorti, il-korrezzjoni b’rata fissa ta’ hawn fuq ma affettwatx il-kalkolu tal-Qorti tal-2012 għall-istima tar-rata tal-iżbalji (ara §§ 5.26, 5.33 u 5.62). — — FEŻR — ir-Rumanija Għal programm operazzjonali wieħed tal-FEŻR tar-Rumanija, mill-2010 sal-2012 il-Kummissjoni identifikat nuqqasijiet serji fis-sistemi ta' ġestjoni u ta' kontroll b'mod ġenerali, u nuqqasijiet fl-akkwist pubbliku. Wara l-interruzzjoni tal-pagamenti l-Kummissjoni qablet mal-awtoritajiet Rumeni li l-korrezzjonijiet individwali għandhom jitwettqu fil-livell tal-proġett. Dan ġie rifless fir-rimborż li l-Kummissjoni ħallset lir-Rumanija f'Diċembru 2012. FEŻR — ir-Rumanija Il-Kummissjoni tiġbed l-attenzjoni dwar l-azzjonijiet korrettivi proattivi li ħadet fil-forma ta’ pagamenti li ma tkomplewx u l-korrezzjonijiet finanzjarji sostanzjali li saru f'erbgħa mill-ħames programmi ewlenin tal-FEŻR fir-Rumanija, fejn identifikat nuqqasijiet serji permezz tax-xogħol tal-awditjar tagħha. Il-programmi ġew ikkoreġuti b’rata fissa bejn l-10 % u l-25 %, skont is-sitwazzjoni speċifika ta’ kull assi prijoritarju. FEŻR — is-Slovakkja Il-Kummissjoni u l-awtorità tal-awditjar Slovakka identifikaw defiċjenzi serji fil-proċeduri tal-akkwist pubbliku. L-awtoritajiet nazzjonali vverifikaw kampjun rappreżentattiv ta' kuntratti. Abbażi ta' dan ix-xogħol is-Slovakkja aċċettat korrezzjoni ta' 7,3 % (li tammonta għal EUR 32 miljun tal-kontribuzzjoni mill-UE sa tmiem l-2012) ibbażata fuq estrapolazzjoni ta' riżultati tal-ittestjar li japplikaw għal kull wieħed mill-1 919-il kuntratt individwali ffirmati qabel it-30 ta' Ottubru 2012. FEŻR — is-Slovakkja Il-Kummissjoni fl-2012 għamlet korrezzjonijiet finanzjarji b'rata fissa fuq bażi kumulattiva għall-infiq kollu fil-programm Slovakk kkonċernat. Il-Kummissjoni tosserva li, filwaqt li għamlet dak kollu fis-setgħa tagħha u aġixxiet b’rispett sħiħ lejn ir-regolamenti eżistenti sabiex tipproteġi l-baġit tal-UE matul is-sena finanzjarja li ġiet awditjata mill-Qorti, il-korrezzjoni b’rata fissa ta’ hawn fuq ma affettwatx il-kalkolu tal-Qorti tal-2012 għall-istima tar-rata tal-iżbalji (ara §§ 5.26, 5.33 u 5.62). Il-Kummissjoni tosserva li l-Qorti ħadet inkonsiderazzjoni li l-korrezzjoni b'rata fissa ħalliet effett fuq proġetti individwali fis-Slovakka biss bħala eżempju, meta dawn kienu soġġetti għal awditi individwali mwettqin fil-qafas ta' kampjun rappreżentattiv ta’ 77 kuntratt li fforma l-bażi għall-estrapolazzjoni, u għaldaqstant kienu soġġetti għal azzjoni ddettaljata, individwali u korrettiva. Fi proġett ieħor, li kien soġġett għal korrezzjoni b’rata fissa iżda ma kienx parti mill-kampjun rappreżentattiv awditjat mill-Istat Membru, il-Qorti ħadet inkonsiderazzjoni li l-iżball li sabet ma ġiex ikkoreġut minkejja l-korrezzjoni b’rata fissa, u għaldaqstant inkludietu fir-rata tal-iżbalji tagħha. L-estensjoni ta' verifiki fuq il-ġestjoni u awditi għal proġetti individwali se jkollha implikazzjonijiet finanzjarji sinifikanti għall-Kummissjoni u l-Istati Membri, u għalhekk il-korrezzjonijiet b’rata fissa huma applikati skont il-qafas leġiżlattiv. Impatt fuq id-Dikjarazzjoni ta' Assigurazzjoni 1.30. Il-Qorti tilqa' l-azzjoni aktar rapida meħuda mill-Kummissjoni fl-għemil ta' korrezzjonijiet finanzjarji għar-Rumanija, ir-Republika Ċeka u s-Slovakkja. Hija tinnota l-progress li sar fuq il-korrezzjoni finanzjarja pendenti għal żmien twil għal Spanja. It-twaqqit u n-natura tal-korrezzjonijiet finanzjarji taffettwa l-impatt tagħhom fuq il-baġit, fuq l-Istati Membri, fuq il-benefiċjarji u fuq ix-xogħol tal-Qorti. 1.31. Il-Qorti qieset l-impatt li dawn il-korrezzjonijiet għandhom fuq il-konklużjonijiet tal-awditjar: 1.31. (a) Il-korrezzjoni finanzjarja għal Spanja (ara l-kaxxa 1.1) tindirizza problemi li nstabu sal-2008. Madankollu, il-pagamenti se jkomplu jsiru fl-2013 (u possibbilment fis-snin baġitarji ta' wara) u dawn jistgħu jkunu eżaminati mill-Qorti permezz taċ-ċiklu normali tagħha tax-xogħol tal-awditjar. (a) Il-korrezzjoni finanzjarja għal Spanja, ibbażata fuq (parzjalment) il-pagamenti finali, saret fl-2012. Għalhekk din il-korrezzjoni tikkontribwixxi biex jiġi żgurat li l-pagamenti li saru fl-2012 mill-Kummissjoni ma jiġux xprunati minn nefqa li ssir bi ksur tal-liġi. Barra minn hekk il-Kummissjoni tosserva li l-pagamenti, l-iżbalji u l-korrezzjonijiet fil-politika ta’ koeżjoni għandhom jiġu vvalutati fil-kuntest tal-programmi pluriennali. Il-Kummissjoni, f’rapport mitlub mill-awtorità tal-kwittanza, reċentement uriet li l-korrezzjonijiet finanzjarji mill-Kummissjoni għal programmi 2000-2006, li jieħu inkonsiderazzjoni wkoll il-korrezzjonijiet addizzjonali magħmula mill-Istati Membri u li jinkludu din il-korrezzjoni finanzjarja ta' Spanja, jilħqu mill-inqas il-5,6 % tal-allokazzjonijiet tal-FEŻR għall-2000-2006 (u 6,2 % fil-31/03/2013). (b) Il-korrezzjonijiet Rumeni tal-FSE u dawk Ċeki tal-FEŻR kienu korrezzjonijiet b'rata fissa. Il-korrezzjonijiet li saru ma jinvolvux irkupri (ara l-kaxxa 1.2) mill-benefiċjarji, jew korrezzjoni dettaljata fil-livell tal-proġett. Għaldaqstant l-iżbalji identifikati mill-Qorti jibqgħu parti mill-infiq (21) ddikjarat mill-Istati Membri sabiex jiġġustifikaw ir-rimborż. (b) Filwaqt li l-pagamenti magħmula mill-Kummissjoni koprew proġetti li seta’ kien fihom irregolaritajiet, il-Kummissjoni tqis li minħabba l-korrezzjonijiet b’rata fissa, l-infiq żbaljat ddikjarat tal-benefiċjarji finali mhuwiex suġġett għal rimborż mill-baġit tal-UE (ara l-Kapitoli 5 (§§ 5.26, 5.33 u 5.62) u 6 (§§ 6.14, 6.15, 6.37 u 6.40). (c) Il-korrezzjoni tal-FEŻR tar-Rumanija u komponent tal-korrezzjoni tal-FEŻR tas-Slovakkja (ara l-kaxxa 1.3) saru matul l-2012, u inkorporaw korrezzjonijiet dettaljati fil-livell tal-proġett. Il-Qorti ħadet kont ta' dan waqt l-eżaminar tal-proġetti affettwati mill-korrezzjoni: l-iżbalji fuq dawn il-proġetti ma kinux ikkwantifikati aktar mill-Qorti u huma għalhekk esklużi mill-istima tar-rata ta' żball (22). (c) Ara t-tweġiba tal-Kummissjoni fil-Kaxxa 1.3. Dan kien il-każ għal xi proġetti Slovakki, mdaħħla fil-kampjun tal-Qorti li kien jifforma l-bażi tal-korrezzjoni b’rata fissa ta’ 7.3 % għal kważi 2 000 proġett. Proġett Slovakk ieħor, mhux individwalment awditjat mill-Istat Membru qabel l-awditu tal-Qorti, kkontribwixxa fir-rata tal-iżbalji tal-Qorti. Dan it-trattament mhux ugwali bejn il-proġetti li huma soġġetti għall-istess korrezzjoni b'rata fissa, jikkontradixxi l-prinċipju tal-kontrolli kosteffettivi u r-raġunijiet favur l-użu tal-korrezzjonijiet b’rata fissa previsti fir-Regolament Finanzjarju. 1.32. Għan-nefqa agrikola d-deċiżjonijiet ta' konformità tal-Kummissjoni jindirizzaw lill-Istati Membri u, fil-parti l-kbira tal-każijiet, ma jwasslux għal irkupri mill-benefiċjarji (ara l-paragrafu 1.26) u ma jirriflettux in-nefqa fil-passat (ara l-paragrafu 4.28 tal-Kapitolu 4). L-effetti ta' dawn il-korrezzjonijiet finanzjarji huma għalhekk tard wisq biex jaffettwaw il-valutazzjoni mill-Qorti dwar il-livell ta' żball għas-sena attwali ta' rappurtar. 1.32. Il-Kummissjoni tqis li l-korrezzjonijiet finanzjarji jkopru b’mod adegwat ir-riskju għall-baġit tal-UE fir-rigward tan-nefqa għall-ġestjoni konġunta. Dawn ma jeħilsux lill-Istati Membri mill-obbligu li jirkupraw il-pagamenti mhux dovuti mingħand il-benefiċjarji kull meta huwa possibbli u kosteffettiv. Fir-rigward tal-għażla taż-żmien għall-korrezzjonijiet finanzjarji, il-Kummissjoni se tkompli bl-isforzi tagħha biex ittejjeb u tħaffef il-proċess, b'mod speċjali fil-qafas tal-preparazzjoni għall-implimentazzjoni tar-riforma tal-PAK, filwaqt li tieħu inkonsiderazzjoni l-ħtieġa li jinżammu l-istandards ta’ kwalità u d-dritt li l-Istat Membru jagħti risposta. Din hija r-raġuni għaliex il-Kummissjoni tqis li l-korrezzjonijiet finanzjarji u l-irkupri magħmula ex post skont ir-regoli tal-UE għandhom jirriflettu, meta jiġu kkunsidrati, sa liema waqt in-nefqa tibqa' tiġi affettwata mit-tanżazzjonijiet imwettqa bi ksur tal-liġi wara l-operazzjoni tas-sistema superviżorja u ta’ kontroll. 1.33. Il-korrezzjonijiet finanzjarji mibdija mill-Kummissjoni li wasslu għal korrezzjoni dettaljata tal-infiq jew tar-rimborż tal-proġett matul is-sena naqqsu r-rata ta' żball stmata għall-2012 Il-korrezzjonijiet finanzjarji b'rata fissa, li ma jneħħux l-infiq irregolari mid-dikjarazzjoni jew ma jikkoreġux l-infiq irregolari fil-livell tal-proġett, ma għandhomx impatt fuq ir-rata ta' żball stmata tal-Qorti. 1.33. Il-Kummissjoni tenfasizza li l-korrezzjonijiet b’rata fissa jipproteġu l-baġit tal-UE billi jeskludu mill-finanzjament tal-Unjoni n-nefqa li sseħħ bi ksur tal-liġi. Ara t-tweġibiet għall-paragrafi 1.29 sa 1.31. 1.34. Il-Kummissjoni tagħmel sforzi sinifikanti biex tidentifika u ttejjeb is-sistemi improduttivi ta' sorveljanza u kontroll kif meħtieġ mil-leġiżlazzjoni tal-UE. Il-Kummissjoni ma tistax timxi lil hinn minn dawn l-azzjonijiet, jiġifieri ġġiegħel lill-Istati Membri jirċievu rkupri mingħand il-benefiċjarji. 1.34. B’mod parallel mal-implimentazzjoni tal-korrezzjonijiet finanzjarji, il-kwistjonijiet kollha sistemiċi identifikati jiġu indirizzati permezz tal-implimentazzjoni ta' pjanijiet ta’ azzjoni li jinvolvu tibdil fis-sistemi ta’ ġestjoni u ta’ kontroll, li huma implimentati mill-Istat Membru kkonċernat. Ir-riżoluzzjoni tal-Parlament Ewropew dwar il-qafas ta' kontroll intern integrat adottat f’Lulju 2013, kienet teħtieġ l-applikazzjoni stretta tal-Artikolu 32 (5) tar-Regolament Finanzjarju li jistipula: “Jekk, matul l-implimentazzjoni, il-livell ta’ żbalji jkun persistentement għoli, il-Kummissjoni għandha tidentifika d-dgħufijiet fis-sistemi tal-kontroll, tanalizza l-kostijiet u l-benefiċċji ta’ miżuri korrettivi possibbli u tieħu jew tipproponi azzjoni xierqa, bħas-simplifikazzjoni tad-dispożizzjonijiet applikabbli, it-titjib tas-sistemi ta’ kontroll u d-disinn mill-ġdid tal-programm …” B’mod partikolari minħabba t-tnaqqis mistenni fir-riżorsi umani, diffikultajiet fil-proċedura leġiżlattiva għall-perjodu 2014-2020 sabiex tiġi żgurata s-simplifikazzjoni proposta u jintlaħaq l-objettiv tal-kontrolli kosteffettivi, il-Kummissjoni tqis li, speċjalment fil-qasam tal-ġestjoni kondiviża, l-implimentazzjoni ta’ dan ir-rekwiżit ġdid ma jistax ikun limitat għal azzjonijiet li jiffokaw biss biex tiġi affettwata r-rata tal-iżbalji annwali fil-livell tar-riċevituri finali. Il-korrezzjonijiet finanzjarji u l-irkupri fil-livell tal-Istati Membri, li huma implimentati matul il-ħajja ta’ programmi pluriennali dejjem se jkunu fatturi importanti li għandhom jiġu kkunsidrati, inklużi l-isforzi kontinwi sabiex ir-regoli jiġu ssimplifikati u s-sistemi jiġu msaħħa u mfassla mill-ġdid. 1.35. Għall-perjodu ta' programmazzjoni 2014-2020 il-Kummissjoni pproponiet li l-irregolaritajiet maqbuda wara l-preżentazzjoni tal-kont annwali tal-awtoritajiet nazzjonali għandhom iwasslu awtomatikament għal tnaqqis nett tal-finanzjament mill-UE, u għalhekk jiżdied l-inċentiv għal kontrolli effettivi mill-Istati Membri (23). Jekk tali proposta hija adottata, il-Qorti se tqis jekk hemmx implikazzjonijiet għall-metodoloġija tagħha. 1.35. Il-Kummissjoni tosserva li, wara l-approċċ attwali tal-qorti, it-tnaqqis nett tal-fondi tal-UE ma jaffettwax ir-rata tal-iżbalji jekk l-Istati Membri jonqsu milli jirkupraw l-ammonti mir-riċevituri finali, jew jekk dan ikollu x'jaqsam mas-snin preċedenti. Ir-rapport ta' sinteżi u r-rapporti annwali tal-attività Rapporti annwali tal-attività 1.36. Il-Kummissjoni tiddelega l-ġestjoni ta' kuljum tal-baġit lid-diretturi ġenerali tad-direttorati ġenerali tal-Kummissjoni u lill-uffiċjal kap operattiv tas-Servizz Ewropew għall-Azzjoni Esterna (diretturi ġenerali (24)). Il-Kummissjoni teħtieġ minn dawn id-diretturi ġenerali li jipprovdu dikjarazzjonijiet ta' assigurazzjoni dwar il-legalità u r-regolarità tat-tranżazzjonijiet ta' bażi fi ħdan ir-rapporti annwali tal-attività (25). L-istruzzjonijiet tal-Kummissjoni dwar it-tħejjija tad-dikjarazzjonijiet jiddikjaraw li d-diretturi ġenerali għandhom jikkwalifikawhom (a) fejn ikun seħħ avveniment b'implikazzjonijiet serji għar-reputazzjoni tal-Kummissjoni jew (b) meta l-impatt tal-livelli ta' żball stmati, tal-ammont nett tal-korrezzjonijiet finanzjarji u l-irkupri li diġà saru, jibqa' materjali. 1.37. Fl-2012 id-diretturi ġenerali kollha ddikjaraw li huma kellhom “assigurazzjoni (aċċertament) raġonevoli li r-riżorsi assenjati lill-attivitajiet tas-servizz intużaw għall-iskop li għalih kienu intenzjonati u skont il-prinċipji ta’ ġestjoni finanzjarja tajba, u li l-proċeduri tal-kontroll fis-seħħ jagħtu l-garanziji meħtieġa fir-rigward tal-legalità u r-regolarità tat-tranżazzjonijiet li fuqhom huma bbażati l-kontijiet”. Madankollu, 14-il direttur ġenerali għamlu total ta' 23 riżerva kwantifikata relatati mal-infiq (ara t- Tabella 1.3 ). Barra minn hekk, bħal fis-sena preċedenti, id-Direttur Ġenerali tad-DĠ Baġit ikkwalifika d-dikjarazzjoni tiegħu dwar id-dħul. 1.38. Tliet direttorati ġenerali (26) kienu suġġetti għal analiżi limitata mis-Servizz tal-Awditjar Intern. B'riżultat ta' dan id-DĠ Agrikoltura u Żvilupp Rurali jirrapporta riżervi akbar milli fil-passat. Id-DĠ Żvilupp u Kooperazzjoni — EuropeAid u d-DĠ Riċerka u Innovazzjoni jirrappurtaw ukoll riżervi akbar, għalkemm dawn mhumiex marbuta mal-konklużjonijiet tal-analiżijiet limitati tas-Servizz tal-Awditjar Intern. Mhux ir-rakkomandazzjonijiet kollha fuq ir-rapporti annwali tal-attività ġew implimentati fir-rapporti annwali tal-attività tal-2012 u s-Servizz tal-Awditjar Intern qed ikompli l-eżaminar tiegħu ta' firxa akbar ta' direttorati ġenerali għar-rapporti annwali tal-attività 2013., 1.38. Is-servizzi tal-Kummissjoni impenjaw ruħhom li jimplimentaw r-rakkomandazzjonijiet kollha tal-IAS għat-twettiq tar-RAA tal-2013. Tabella 1.3 — Riżervi kwantifikati fir-rapporti annwali tal-attività tal-Kummissjoni (EUR miljun) Kapitolu DĠ/Servizz (57) Raġuni għar-riżerva (58) Pagamenti totali taħt ir-riżerva għall-attivitajiet rilevanti tal-ABB (59) Kwantifikazzjoni tar-riżervi (58) Ammonti f'riskju (60) 3 AGRI Defiċjenzi serji fis-sistemi ta' kontroll tal-Istati Membri għall-pagamenti ta' appoġġ dirett fil-Bulgarija, fi Franza u fil-Portugall 40 880,0 407,3 932,1 4 AGRI Żbalji maqbuda mill-Istati Membri fin-nefqa tal-iżvilupp rurali 13 257,8 202,7 202,7 MARE Sistemi ta' ġestjoni u kontroll għall-Programmi Operazzjonali tal-SFGS fil-Ġermanja (l-objettiv 1) 2,4 0,0 0,0 Sistemi ta' ġestjoni u kontroll tal-FES fil-Belġju, fir-Repubblika Ċeka, fl-Estonja, fi Spanja, fi Franza, fl-Italja, fir-Rumanija, fl-Isvezja u fir-Renju Unit 477,6 21,1 21,1 SANCO Żbalji fil-klejms tal-ispejjeż tal-Istati Membri għall-programm ta' eradikazzjoni u monitoraġġ tal-mard tal-annimali fil-qasam ta' politika tal-ikel u tal-għalf 256,0 8,8 8,8 5 REGIO Sistemi ta' ġestjoni u kontroll tal-FEŻR/tal-Fond ta' Koeżjoni/tal-IPA għall-perjodu ta' programmazzjoni 2007-2013 f'16-il Stat Membru u fi 12-il programm ta' Kooperazzjoni Territorjali Ewropea 35 474,5 309,5 min.769,5 max.1 716,9 Sistemi ta' ġestjoni u kontroll tal-FEŻR/tal-Fond ta' Koeżjoni għall-perjodu ta' programmazzjoni 2000-2006 f'ħames Stati Membri 2 612,7 10,9 10,9 6 EMPL Dgħufijiet fis-sistemi ta' ġestjoni u kontroll għall-FSE fil-Belġju, fir-Repubblika Ċeka, fil-Ġermanja, fl-Irlanda, fi Spanja, fi Franza, fl-Italja, fil-Polonja, fir-Rumanija, fis-Slovakkja u fir-Renju Unit għall-perjodu ta' programmazzjoni 2007-2013 10 719,0 68,0 250,2 Dgħufijiet fis-sistemi ta' ġestjoni u kontroll għall-IPA f'żewġ pajjiżi kandidati 58,5 0,9 0,9 7 DEVCO Il-legalità u r-regolarità tat-tranżazzjonijiet meqjusa f'riskju (ċifra globali għad-direttorat ġenerali) 3 853,3 138,7 259,5 FPI Kwistjonijiet u riskji potenzjali dwar il-legalità u r-regolarità li joħorġu minn missjonijiet ta' osservazzjoni elettorali (MOE) 25,9 2,2 2,2 8 RTD Żbalji fi klejms tal-ispejjeż għall-għotjiet tas-Sitt Programm Qafas (FP6) 323,4 8,2 8,2 ENER 17,0 1,1 1,1 MOVE 7,0 0,7 0,7 ENTR 2,8 0,1 0,1 RTD Żbalji fi klejms tal-ispejjeż għall-għotjiet tas-Seba' Programm Qafas (FP7) 3 456,4 103,1 103,1 CNECT 1 160,8 15,9 15,9 ENTR 329,3 2,4 2,4 ENER 135,1 3,1 3,1 MOVE 56,0 0,5 0,5 REA Żbalji fi klejms tal-ispejjeż għall-għotjiet tal-FP7 għall-Ispazju u s-Sigurtà 239,4 4,2 4,2 Żbalji fi klejms tal-ispejjeż għall-għotjiet tal-FP7 għall-Intrapriżi Żgħar u Medji 194,6 7,7 7,7 EACEA Żbalji fil-pagamenti tal-għotjiet mill-baġit tal-perjodu 2011-2012 għall-programm LLP (2007-2013) 120,0 4,2 4,2 Total 113 659,5 1 321,3 min.2 609,1 max.3 556,5 Ir-rapport ta' sinteżi 1.39. Is-Sinteżi tal-Kisbiet tal-Ġestjoni tal-Kummissjoni fl-2012 (ir-“rapport ta' sinteżi”) (27), kien adottat mill-Kummissjoni fil-5 ta' Ġunju 2013. Ir-rapport ta' sinteżi huwa kemm: (a) strument għall-obbligu ta' rendikont intern fi ħdan il-Kummissjoni għall-użu li sar mill-baġit mid-diretturi ġenerali; kif ukoll (b) strument għall-kontabbiltà esterna (“responsabbiltà politika” fi kliem tal-Kummissjoni). 1.39. Ir-Rapport ta’ Sinteżi huwa d-dokument adottat mill-Kulleġġ abbażi tar-rapporti ta’ attività annwali u tal-opinjoni ġenerali tal-Awditur Intern, filwaqt li jikkunsidra wkoll r-rapport annwali tal-Qorti u r-riżoluzzjoni ta’ kwittanza mill-Parlament Ewropew, li bihom il-Kummissjoni tassumi r-responsabbiltà politika kollha għall-ġestjoni tal-baġit tal-UE, skont l-Artikolu 317 tat-TFUE. 1.40. Ir-rapport ta' sinteżi ma għandux għalfejn jinkludi dikjarazzjoni espliċita li tindika li l-fondi ntnefqu skont ir-regolamenti tat-tip li l-liġi tal-UE teħtieġ issa mill-korpi nazzjonali li huma responsabbli għall-ġestjoni tal-fondi tal-UE (28). 1.40. Id-dikjarazzjoni espliċita li l-fondi ntefqu skont ir-regolamenti li hija inkluża fir-Rapporti ta’ Attività Annwali tad-Diretturi Ġenerali. L-istruttura tal-governanza li ġiet deċiża għall-Kummissjoni Ewropea tpoġġi din ir-responsabbiltà fil-livell tad-Diretturi Ġenerali, filwaqt li r-responsabbiltà politika hija f’idejn il-Kulleġġ. Dan huwa kkonfermat mir-Regolament Finanzjarju (l-Artikolu 66.9). 1.41. Ir-rapport ta' sinteżi jiġbor flimkien (29) l-“ammonti f'riskju” identifikati fir-rapporti annwali tal-attività individwali (ara t- Tabella 1.3 ). It-terminu “ammonti f'riskju” mhuwiex identifikat fi ħdan ir-rapport ta' sinteżi u mhuwiex ikkalkulat fuq bażi konsistenti mid-direttorati ġenerali diversi (30). B'kollox il-Kummissjoni tikkwantifika l-'ammont f'riskju' f'livell bejn 1,9 % (EUR 2,6 biljun) u 2,6 % (EUR 3,5 biljun) tal-pagamenti totali tas-sena. Għalhekk, il-Kummissjoni tirrikonoxxi li l-livell ta' żball fl-infiq x'aktarx li jkun materjali. Mhuwiex direttament possibbli li tiġi mqabbla l-kwantifikazzjoni tal-“ammonti f'riskju” tal-Kummissjoni mal-istima ta' żball tal-Qorti. Madankollu, ir-rapport ta' sinteżi nnifsu jiddikjara li ammonti f'riskju f'għadd ta' oqsma, b'mod partikolari l-Iżvilupp Rurali, x'aktarx li jkunu stmati b'mod insuffiċjenti minħabba problemi ta' affidabbiltà maqbuda mill-IAS. B'riżultat ta' dan, il-Kummissjoni inkludiet fir-rapport ta' sinteżi tagħha istruzzjoni lis-servizzi ċentrali tagħha biex janalizzaw approċċi differenti segwiti biex jevalwaw l-ammonti stmati li huma f'riskju (ara n-nota30 f'qiegħ il-paġna). 1.41. Dwar l-approċċ tal-Kummissjoni f’termini ta’ kwantifikazzjoni tal-iżbalji residwi f’ambjent ta’ kontroll pluriennali, u għalhekk għall-esponiment relatat (l-ammont fir-riskju), ara t-tweġiba tal-Kummissjoni għall-paragrafu 1.12. Kif muri fir-rapport ta’ sinteżi, il-Kummissjoni hija konxja tal-kwistjonijiet imqajma mill-Qorti u qed tieħu miżuri biex tarmonizza l-metodoloġiji sabiex jiġi kkalkulat l-ammont li qiegħed f'riskju. Il-problemi eżistenti huma primarjament ikkawżati mir-rati tal-iżbalji mhux affidabbli kkomunikati mill-Istati Membri, u dawn importanti li jiġu kkunsidrati. Il-Kummissjoni tinvesti f'ħafna sforzi sabiex ittejjeb l-affidabbilità tagħhom, b’mod partikolari billi tikkorreġihom 'il fuq jekk ikun meħtieġ (ara t-tweġibiet għall-paragrafi 3.31 sa 3.36, 4.38 sa 4.39 u 6.35 sa 6.39). 1.42. Ir-rapport ta' sinteżi jqabbel it-total għal ammonti f'riskju mal-livell medju tal-korrezzjonijiet finanzjarji matul l-aħħar erba' snin, u tinnota li l-livell medju ta' korrezzjonijiet finanzjarji u ta' rkupri matul l-aħħar erba' snin huwa viċin il-livell tal-ammont f'risku għall-2012. Din il-ġustapożizzjoni teħtieġ titqiegħed f'kuntest: 1.42. Kif żviluppat fir-Rapport ta’ Sinteżi u abbażi tal-esperjenza tal-aħħar erba’ snin (2009-2012), il-korrezzjonijiet finanzjarji u l-irkupri jikkomparaw b’mod favorevoli mal-ammonti li huwa stmat li qegħdin f'riskju. Dan l-approċċ, bl-użu ta' korrezzjonijiet u l-irkupri finanzjarji medji jista' anki jitqies konservattiv, ġaladarba livell ogħla ta’ żbalji f’sena probabbli se jwassal għal livell ogħla ta’ korrezzjonijiet u rkupri finanzjarji fil-ġejjieni. L-approċċ żviluppat fit-tweġiba tal-Kummissjoni għall-paragrafu 1.12 jsaħħaħ din il-fehma. Għalhekk, jekk jitqies il-limitu tal-materjalità ta’ 2 %, il-Kummissjoni tqis li l-baġit kollu huwa protett, minkejja probabbilment is-sottostimi ta' xi ammonti li qegħdin f'riskju. Ara t-tweġibiet għal 1.19 sa 1.35. — il-Qorti ddiskutiet it-twaqqit tal-korrezzjonijiet finanzjarji u tal-impatt tagħhom fuq l-Istati Membri u fuq il-benefiċjarji fil-paragrafi 1.19 sa 1.35; — Id-disinn tal-mekkaniżmi ta' korrezzjoni pluriennali fir-Regolament Finanzjarju u fir-regolamenti settorjali jiddetermina fil-biċċa l-kbira l-għażla taż-żmien u l-impatt tagħhom fuq l-Istati Membri u l-benefiċjarji. Dan il-qafas legali pluriennali mhux neċessarjament hu allinjat ma’ approċċ annwali. Ir-rapport ta’ sinteżi tal-Kummissjoni ovvjament iqis il-qafas legali eżistenti fir-rigward tal-kapaċità korrettiva tas-sistemi ta' sorveljanza u ta’ kontroll pluriennali. — ir-rapport ta' sinteżi jirrikonoxxi li l-kwantifikazzjoni tal-'ammonti f'riskju' x'aktarx li hija ddikjarata b'mod insuffiċjenti minħabba l-metodi użati, pereżempju, fil-politika ta' koeżjoni (ara l-Kapitolu 5, il-paragrafi 5.57 u 5.58) u l-iżvilupp rurali (ara l-Kapitolu 4, il-paragrafu 4.38) u d-defiċjenzi fl-informazzjoni mogħtija lill-Kummissjoni minn korpi oħra li jġestu l-fondi tal-UE; — Il-Kummissjoni għamlet sforzi kbar biex ittejjeb l-affidabilità tal-istatistiki tal-iżbalji tal-Istati Membri. Filwaqt li l-Kummissjoni taċċetta li għad hemm il-problemi, l-azzjonijiet tagħha żguraw li r-riskji żvelati fir-Rapporti tal-Attività Annwali u fir-Rapport ta’ Sinteżi jagħtu, b’mod ġenerali, stampa ġusta tar-rata tal-iżbalji residwi. — ir-riżultat ta' korrezzjoni finanzjarja huwa tipikament id-dikjarazzjoni tan-nefqa ġdida mill-Istat Membru kkonċernat, li tista' hi nfisha tkun suġġetta għal żball. — Is-sostituzzjoni tan-nefqa ineliġibbli ma' nefqa eliġibbli hija kompletament f’konformità mal-qafas legali. Il-ħsieb tal-leġiżlatur kien li jiġi żgurat li l-fondi effettivament jintefqu fuq proġetti eliġibbli fl-Istati Membri. Il-proposta tal-Kummissjoni għal Regolamenti dwar id-Dispożizzjonijiet Komuni li jkopru l-Fondi Strutturali għall-perjodu 2014-2020, tistipula korrezzjonijiet finanzjarji li jnaqqsu l-allokazzjoni baġitarja għal Stat Membru partikolari, għaldaqstant għandha l-effett ta' tnaqqis nett f'każ li d-dgħufija/in-nuqqas ma kinux identifikati mill-Istat Membru. Din se tagħti inċentivi aħjar lill-Istati Membri sabiex iħaddmu sistema ta’ sorveljanza u ta' kontroll. 1.43. Ir-rapport ta' sinteżi huwiex ristrett għal diskussjoni dwar il-legalità u r-regolarità. Kwistjonijiet sinifikanti oħra li ġew trattati fir-rapport ta' sinteżi jinkludu istruzzjonijiet lis-servizzi tal-Kummissjoni biex jittejjeb il-qafas ta' prestazzjoni sabiex tinkiseb kultura mmexxija mill-prestazzjoni fl-organizzazzjoni kollha (31). Barra minn hekk, il-Kummissjoni tesprimi t-tħassib tagħha li bosta mill-proposti għal-leġiżlazzjoni settorjali li għamlet għall-perjodu l-ġdid ta' programmazzjoni, li għandhom l-għan li jassiguraw qafas legali aktar faċli, mhumiex qed jiġu adottati. Valutazzjoni kumplessiva 1.44. Ir-rapport ta' sinteżi jpoġġi ħdejn xulxin il-livell tal-fondi li ntnefqu b'mod li jikser ir-regolament, u l-impatt tal-korrezzjonijiet finanzjarji. Il-Qorti tqis li dawn iċ-ċifri jeħtieġ jitqiegħdu f'kuntest. Ir-rapport ta' sinteżi nnifsu jinnota li ċ-ċifri preżentati x'aktarx li jistmaw b'mod insuffiċjenti l-livell kumplessiv ta' riskju. Il-Qorti stipulat il-limiti inerenti ta' korrezzjonijiet finanzjarji bħala mezz ta' korrezzjoni tal-iżbalji (ara l-paragrafi 1.19 sa 1.35). Korrezzjonijiet finanzjarji jista' jkollhom rwol sinifikanti fil-provvediment ta' inċentivi għal titjib tal-kwalità ta' nfiq, iżda huwa importanti li l-impatt tagħhom li jiżgura li l-infiq huwa regolari ma jkunx stmat b'mod eċċessiv. 1,44. Il-Kummissjoni ma tevalwax l-impatt tal-korrezzjonijiet finanzjarji u tal-irkupri fil-korrezzjoni tal-iżbalji fil-livell tal-benefiċjarju finali; minflok tanalizza, abbażi tal-qafas legali definit fl-Artikoli 59 u 80 tar-Regolament Finanzjarju, jekk dawn jipproteġux adegwatament il-baġit tal-UE b’mod sħiħ billi jeskludu mill-finanzjament tal-Unjoni n-nefqa li sseħħ bi ksur tal-liġi applikabbli. Il-Kummissjoni applikat approċċ prudenti biex tikkwantifika l-ammonti relatati. Il-Kummissjoni fl-analiżi tagħha inkludiet biss dawk il-korrezzjonijiet finanzjarji (fl-2012 madwar EUR 3,7 biljun) u l-irkupri (fl-2012 madwar EUR 0,7 biljun) li kienu implimentati minnha stess, u indirizzat direttament l-iżbalji jew ir-riskju tal-iżbalji kkawżati minn nuqqasijiet fis-sistemi ta' sorveljanza u ta’ kontroll tal-Istati Membri (b’kollox EUR 4,4 biljun fl-2012). Fuq il-passi ta' dan l-approċċ, il-Kummissjoni ma inkludietx: — l-irkupri tal-avvanzi li ma ntużawx minħabba li ma saritx nefqa (fl-2012: madwar EUR 0,6 biljun). Madankollu, il-kalkolu tal-ammonti li għandhom jitħallsu lura lill-baġit tal-Unjoni jrid ikun ibbażat fuq l-analiżi u l-validazzjoni tal-eliġibbiltà tan-nefqa li tifforma l-bażi tal-approvazzjoni tal-ħlas relatat bil-quddiem kif ukoll l-esklużjoni tan-nefqa li tkun saret bi ksur tal-liġi; u — l-irkupri u l-irtirar implimentati mill-Istati Membri (mill-2007 sal-2012), għall-perjodu ta’ pprogrammar 2007-2013 bl-isforzi tagħhom stess (madwar EUR 1,6 biljun) li jikkoreġu l-ammonti irregolari riċevuti mill-benefiċjarji finali. Il-Kummissjoni tqis li l-ammonti deskritti hawn fuq għandhom ikunu kkunsidrati meta jiġi analizzat l-impatt fuq terminu twil fuq il-legalità u r-regolarità tan-nefqa ddikjarata mill-benefiċjarji finali. Bil-għan li tingħata informazzjoni aktar kompluta, il-Kummissjoni se tinkludihom għalhekk fil-komunikazzjonijiet futuri tagħha dwar il-protezzjoni tal-baġit tal-UE. Il-Kummissjoni tiddikjara, abbażi tal-qafas legali kif definit fl-Artikoli 59 u 80 tar-Regolament Finanzjarju u tad-dejta disponibbli, li hija tipproteġi adegwatament il-baġit tal-UE kollu billi teskludi mill-finanzjament tal-Unjoni n-nefqa li sseħħ bi ksur tal-liġi applikabbli. 1.45. Għandu jiġi meqjus jekk ir-rapport ta' sinteżi jkomplix jiġi adottat għall-ilħuq tal-objettivi ta' obbligu ta' rendikont kemm interni kif ukoll estern. Ir-rapport ta' sinteżi jiġi finalizzat skont skeda ta' żmien stipulata fir-Regolament Finanzjarju, iżda huwa tard wisq għalih li jkun input sinifikanti għax-xogħol tal-Qorti tal-Awdituri. Mhuwiex ippubblikat flimkien mal-kontijiet konsolidati. Ir-rapport ta' sinteżi ma għandux u ma jinkludix dikjarazzjoni espliċita tat-tip li jsir f'oqsma oħra (32). 1.45. Il-Kummissjoni tqis li r-Rapport ta’ Sinteżi jmur ferm lil hinn mir-rekwiżiti tar-Regolament Finanzjarju li fl-Artikolu 66 jiddikkjara: “Sa mhux aktar tard mill-15 ta’ Ġunju ta’ kull sena, il-Kummissjoni għandha tibgħat lill-Parlament Ewropew u lill-Kunsill sommarju tar-rapporti ta’ attività annwali għas-sena preċedenti.” Ir-Rapport ta’ Sinteżi huwa d-dokument li permezz tiegħu l-Kulleġġ jerfa' r-responsabbiltà politika abbażi tal-Artikolu 317 tat-TFUE. Fih analiżi dwar id-dubji u xi jwassal għalihom, u jagħti struzzjonijiet lis-servizzi dwar kif għandhom jiġu indirizzati d-dgħufijiet li baqa’. Il-Kummissjoni tqis li l-amalgamazzjoni tar-rapporti ta’ attività annwali u r-Rapport ta’ Sinteżi tissodisfa l-objettivi interni u esterni tal-obbligu ta' rendikont kif definit mill-Qorti. Ir-rapporti ta' attività annwali tlestew fil-ħin sabiex jiġu kkunsidrati mill-Qorti, u fihom dikjarazzjoni espliċita li t-tip tagħha jista' jitqabbel ma' ta' oqsma oħra. Ir-Rapport ta’ Sinteżi huwa sommarju tar-Rapporti ta’ Attività Annwali u huwa d-dokument li permezz tiegħu l-Kulleġġ jerfa' r-responsabbiltà politika abbażi tal-Artikolu 317 tat-TFUE. Ir-rapporti ta' attività annwali u rapporti ta’ sinteżi huma dokumenti pubbliċi li huma faċilment disponibbli għall-partijiet interessati kollha. Il-Kummissjoni se ssegwi s-suġġeriment tal-Qorti biex toħloq ħolqa li tieħu mill-kontijiet ikkonsolidati għall-paġni fejn ir-rapport ta’ sinteżi u r-rapporti ta’ attività annwali jiġu ppubblikati. ĠESTJONI BAĠITARJA 1.46. Fl-2012 il-Kummissjoni ma kellhiex il-kapaċità li tissodisfa t-talbiet kollha għall-pagamenti mill-baġit disponibbli. Fost il-fatturi li jinfluwenzaw din is-sitwazzjoni kien hemm iż-żieda fid-distakk bejn l-approprjazzjonijiet għal impenn u dawk għal pagament, u l-akkumulazzjoni ta' impenji pendenti mis-snin preċedenti (33). 1.46. Il-baġit jiġi approvat mill-Awtorità tal-Baġit. Billi l-proposta tal-Kummissjoni tal-2012 għal baġit twaqqfet mill-awtorità baġitarja, kellha tiddaħħal talba mill-Kummissjoni għal baġit ta’ emenda, sabiex it-talbiet għall-ħlas tal-Istati Membri għall-politika reġjonali u għall-iżvilupp rurali jiġu sodisfatti. Madankollu, dan ġie ukoll imnaqqas mill-awtorità baġitarja, u rriżulta fi EUR 12,1 biljun ta' talbiet għall-ħlas pendenti għall-politika reġjonali fl-aħħar tas-sena. Għall-iżvilupp rurali, kien hemm relattivament in-nuqqas żgħir ta' EUR 101,4 miljun f'approprjazzjonijiet ta' pagament fil-baġit tal-2012. Il-Kummissjoni użat l-istrumenti kollha għad-dispożizzjoni tagħha sabiex tkabbar kemm tista' l-implimentazzjoni tal-baġit, fosthom “It-trasferiment ta' tmiem is-sena” li għadu kif ġie introdott fir-Regolament Finanzjarju. Dan ippermetta l-ġbir komuni tal-krediti mhux użati mill-intestaturi kollha u l-ħruġ ta' pagamenti li jiswew mal-EUR 211 miljun taħt il-politika reġjonali, fi tmiem Diċembru. Approprjazzjonijiet baġitarji għal impenji u għal pagamenti 1.47. Il-baġit finali tal-UE awtorizza lill-istituzzjonijiet biex jidħlu f'impenji li jammontaw għal EUR 148,7 (34) biljun u biex jagħmlu pagamenti li jammontaw għal EUR 136,8 (35) biljun. 1.48. Sar użu sħiħ minn dawn l-approprjazzjonijiet; saru impenji li jammontaw għal 99,6 % tat-total awtorizzat (99,3 % fl-2011) u saru pagamenti li jammontaw għal total ta' 99,1 % tal-limitu tal-baġit (98,6 % fl-2011). 1.49. L-approprjazzjonijiet għal impenn li għalihom japplika l-limitu massimu ta' impenji tal-qafas finanzjarju kienu jammontaw għal EUR 0,8 biljun taħt il-limitu massimu. Impenji oħra, li jikkonsistu f'fondi li għalihom il-limitu massimu tal-qafas finanzjarju mhuwiex applikabbli, kienu jammontaw għal EUR 1,2 biljun (36). Fil-każ ta' approprjazzjonijiet għal pagament, l-infiq kien fi ħdan il-limitu massimu b'EUR 5,6 biljun, inklużi l-fondi kollha. Ir-riżultat baġitarju 1.50. Id-dħul eċċeda l-pagamenti (37) b'EUR 1,0 biljun (38) fl-2012 (EUR 1,5 biljun fl-2011). Dan il-bilanċ favorevoli (39) se jintuża biex jikkumpensa r-riżorsi proprji li għandhom jinġabru mill-Istati Membri fl-2013. Il-pressjoni fuq il-baġit għall-pagamenti 1.51. Bħalma nnutat il-Qorti fir-rapport annwali 2011 (40), il-Kummissjoni qed issibha dejjem aktar diffiċli biex tissodisfa t-talbiet kollha għall-pagament fis-sena fi ħdan l-approprjazzjonijiet ibbaġitjati għal pagament. Fl-2012 il-Kummissjoni fittxet approprjazzjonijiet żejda ta' pagament fir-raba' kwart tas-sena. Hija talbet EUR 9 biljun f'approprjazzjonijiet għal pagament permezz tal-baġit emendatorju Nru 6 sottomess fit-23 ta' Ottubru 2012, li minnhom ġew approvati EUR 6 biljun mill-awtorità baġitarja fit-12 ta' Diċembru 2012. Il-pressjoni fuq il-pagamenti tirrifletti wkoll fiż-żieda fl-ammont ta' impenji pendenti (ara l-paragrafi 1.54 u 1.55). 1.51. (ara r-risposta għall-paragrafu 1.46.) 1.52. Fattur wieħed f'dan huwa li l-approprjazzjonijiet għal impenn kienu viċin il-limitu massimu definit fil-qafas finanzjarju matul l-2007-2013, filwaqt li l-approprjazzjonijiet għal pagament kienu stabbiliti taħt il-limitu massimu matul kull perjodu (ara t- Tabella 1.4 ). B'riżultat ta' dan, it-total kumulattiv tal-approprjazzjonijiet ta' impenn disponibbli matul il-perjodu 2007-2013 eċċeda t-total kumulattiv tal-approprjazzjonijiet ta' pagament matul l-istess perjodu b'EUR 114-il biljun. Dan huwa EUR 64 biljun aktar mid-differenza ta' EUR 50 biljun bejn iż-żewġ totali previsti fil-qafas finanzjarju. 1.53. Aktar fatturi li joħolqu pressjoni fuq il-baġit għall-pagamenti fl-2012 jinkludu ż-żieda fil-fluss tal-klejms għall-pagamenti mill-Istati Membri fis-sena ta' qabel tal-aħħar tal-perjodu ta' programmazzjoni (41) u r-rispons għall-bidu kajman ta' nfiq ta' koeżjoni fil-perjodu attwali ta' programmazzjoni. Dan irriżulta f'baġits emendatorji li ttrasferixxew l-approprjazzjonijiet ta' pagament (iżda mhux ta' impenn) għal intestaturi oħra tal-baġit, u fil-kanċellazzjoni ta' xi approprjazzjonijiet ta' pagament. 1.53. Il-Kummissjoni taqbel li t-tħaffif fis-sottomissjonijiet tat-talbiet għall-ħlas lejn tmiem il-perjodu tal-ipprogrammar huwa karatteristika normali tal-ipprogrammar pluriennali. Billi din it-tendenza l-Kummissjoni taf biha, ġie propost baġit ta’ emenda fl-2012 biex jantiċipa n-nuqqas ta’ approprjazzjonijiet (ara wkoll it-tweġiba għall-paragrafu 1.46). Il-baġit emendatorju inkluda biss l-approprjazzjonijiet ta' pagament: Ma hemmx bżonn ta' approprjazzjonijiet ta' impenn addizzjonali, peress li dawn huma stabbiliti fil-Qafas Finanzjarju Pluriennali. Tabella 1.4 — Tqabbil bejn il-qafas finanzjarju 2007 — 2013 u l-approprjazzjonijiet ibbaġitjati annwali (EUR miljun) 2007 2008 2009 2010 2011 2012 2013 (61) Total Stabbiliti fil-qafas (A) Approprjazzjonijiet ta' impenn 124 457 132 797 134 722 140 978 142 272 148 049 152 502 975 777 (B) Approprjazzjonijiet ta' pagament 122 190 129 681 120 445 134 289 133 700 141 360 143 911 925 576 (C) Distakk stabbilit fil-qafas (A) – (B) 2 267 3 116 14 277 6 689 8 572 6 689 8 591 50 201 Baġits approvati (62) (D) Approprjazzjonijiet ta' pagament approvati fil-baġits annwali 113 844 115 772 113 410 122 956 126 727 135 758 132 837 861 304 (E) Distakk addizzjonali maħluq (B) – (D) 8 346 13 909 7 035 11 333 6 973 5 602 11 074 64 272 (F) Distakk totali (C) + (E) 10 613 17 025 21 312 18 022 15 545 12 291 19 665 114 473 Impenji baġitarji pendenti 1.54. L-impenji baġitarji pendenti tal-Kummissjoni (42), li għalihom għadu ma sarx pagament u/jew diżimpenn, żdiedu b'EUR 10 biljun (5,0 %) għal EUR 217-il biljun, u jirrappreżentaw l-ekwivalenti ta' sentejn u tliet xhur ta' impenji differenzjati (43) jew ta' sentejn u seba' xhur ta' pagamenti differenzjati bir-rata ta' nfiq tal-2012. 1.55. Il-parti l-kbira ta' impenji pendenti tikkonċerna l-Intestatura 1b (koeżjoni għat-tkabbir u l-impjiegi) (ara l- Graff 1.4 ). F'dan il-qasam, l-impenji pendenti ammontaw għal EUR 140 biljun (44) (64,1 % tal-impenji baġitarji pendenti totali), li jirrappreżentaw sentejn u 8 xhur ta' impenji jew sentejn u 11-il xahar ta' pagamenti (2011; 3 snin u xahrejn) f'dak il-qasam bir-rata ta' nfiq tal-2012. Madankollu, il-proporzjon ta' impenji pendenti ma' baġits annwali huwa simili f'oqsma oħra suġġetti għal approprjazzjonijiet differenzjati. It-tnaqqis fil-valur ta' għadd ta' snin ta' pagamenti mqabbel mal-2011 huwa prinċipalment minħabba approprjazzjonijiet ta' pagament ta' EUR 4,4 biljun allokati għall-koeżjoni mill-baġit emendatorju Nru 6. Minkejja dan it-tnaqqis fl-approprjazzjonijiet ta' pagament, EUR 16,2 biljun ta' klejms għall-pagament kienu pendenti (45) fi tmiem l-2012 (EUR 10,7 biljun fi tmiem l-2011 u EUR 6,4 biljun fi tmiem l-2010). Għalhekk, l-ammont li għandu jintlaħaq minn baġits futuri għall-pagamenti żdied b'mod sinifikanti matul l-aħħar tliet snin. 1.55. Minbarra t-talbiet li ma setgħux jitħallsu fl-aħħar tas-sena minħabba n-nuqqas ta’ approprjazzjonijiet (ara t-tweġiba għall-paragrafu 1.46), dejjem se jkun hemm talbiet għall-ħlasijiet tard li jibqgħu ma jitħallsux fl-aħħar tas-sena, minħabba l-iskadenza tal-31 ta’ Diċembru fir-regoli N + 2/3. Prefinanzjament pendenti 1.56. Il-likwidazzjoni ta' impenn (permezz ta' pagament) mhux neċessarjament ittemm il-proċess ta' nfiq irreġistrat. Il-Kummissjoni tirreġistra l-infiq finali biss meta attivitajiet ikunu ġew imwettqa, irrappurtati lilha, u aċċettati. It- Tabella 1.5 turi l-livell ta' żborżamenti tal-prefinanzjament li l-Kummissjoni għadha ma aċċettatx u ma vvalidatx l-użu finali għalihom mill-benefiċjarji. Il-prefinanzjament gross ammonta għal EUR 80,1 biljun fi tmiem l-2012 (46). 1.56. Skont l-Artikolu 90(4) tar-Regolament Finanzjarju, il-prefinanzjament jiġi approvat (li jfisser li l-ispejjeż jiġu rreġistrati) regolarment u skont in-natura ekonomika u ż-żmien tal-proġett sottostanti. L-eżerċizzju tal-cut-off ta' kull sena jalloka l-ispejjeż relevanti għall-perjodu adegwat, anke jekk il-kost tal-pretensjoni (finali) jkun għadu ma ġiex irrappurtat jew aċċettat. 1.57. L-itwal perjodu ta' żmien medju minn impenn sa aċċettazzjoni tal-infiq huwa għall-Intestatura 4 (L-UE bħala attur globali), fejn għal operazzjoni tipika jgħaddu 3 snin u 11-il xahar (47) bejn impenn li qed isir, u r-reġistrazzjoni mill-Kummissjoni tal-infiq relatat finali. Perjodi ta' prefinanzjament estiżi mingħajr bżonn jistgħu jwasslu għal riskju akbar ta' żball jew telf (ara l-Kapitolu 7, il-kaxxa 7.1). 1.57. Il-Kummissjoni tenfasizza li, minħabba l-partikularitajiet tal-azzjonijiet esterni, skont l-Artikolu 184(4) tar-Regolament Finanzjarju aġġornat (applikabbli mill-1 ta’ Jannar 2013), ġiet prevista eċċezzjoni għall-azzjonijiet esterni sabiex sa żewġ pagamenti ta’ prefinanzjament ikunu jistgħu jibqgħu miftuħa matul l-azzjoni impliċita. Tabella 1.5 — Impenji baġitarji pendenti u prefinanzjament tal-Kummissjoni skont l-intestatura tal-qafas finanzjarju u fis-snin tal-impenji (pagamenti) (EUR miljun) Impenji baġitarji pendenti Intestatura < 2007 2007 2008 2009 2010 2011 2012 Total Snin tal-impenji (63) 1 Tkabbir sostenibbli (66) 7 986 499 2 978 11 444 30 896 50 154 62 314 166 271 2,5 2 Riżorsi naturali 806 66 144 286 1 893 8 987 14 703 26 886 1,7 3 Ċittadinanza, libertà, sigurtà u ġustizzja 19 28 86 241 314 562 1 065 2 316 0,8 4 L-UE bħala attur globali 1 322 710 1 291 2 199 3 464 4 884 7 558 21 429 2,4 5 Amministrazzjoni — — 0 0 0 3 317 320 0,0 Total 10 133 1 304 4 498 14 171 36 568 64 591 85 958 217 222 2,3 Prefinanzjament Intestatura < 2007 (64) 2007 2008 2009 2010 2011 2012 Total Snin tal-pagamenti (65) 1 Tkabbir sostenibbli (66) 4 532 7 149 12 758 13 633 5 367 6 083 8 322 57 844 1,0 2 Riżorsi naturali 1 454 3 934 2 728 172 116 164 290 8 857 0,2 3 Ċittadinanza, libertà, sigurtà u ġustizzja 4 10 110 357 400 872 1 955 3 708 1,7 4 L-UE bħala attur globali 311 210 433 990 1 536 2 632 3 866 9 979 1,5 5 Amministrazzjoni 1 0 — 0 0 0 6 8 0,0 Total (prefinanzjament gross) 6 302 11 303 16 030 15 152 7 419 9 751 14 438 80 395 0,6 Ħtiġijiet futuri ta' żborżament 1.58. Fatturi ewlenin li jikkontribwixxu għall-pressjoni fuq il-baġit għall-pagamenti fl-2012 jinkludu d-differenzi sinifikanti fl-iżbilanċi nnutati fil-paragrafu 1.52, u l-ħtieġa li jiġi trattat il-bilanċ pendenti ta' impenji mhux użati. Il-pressjoni fuq il-baġit għall-pagamenti tagħmilha essenzjali li l-Kummissjoni tippjana għal rekwiżiti ta' pagament matul it-terminu medju u t-terminu twil. Bħalma jiġu ssodisfati r-rekwiżiti ta' flussi ta' flus li joħorġu mill-impenji baġitarji pendenti, baġits futuri se jeħtieġu jiffinanzjaw pagamenti biex jissodisfaw l-obbligazzjonijiet irreġistrati fil-karta tal-bilanċ tal-Unjoni (48). Flimkien dawn jirrappreżentaw ħtieġa futura għall-iżborżamenti li jammontaw għal madwar EUR 313-il biljun fil-31 ta' Diċembru 2012. 1.58. L-impenji pendenti jiġu analizzati bir-reqqa mill-Kummissjoni. Il-proposti leġiżlattivi l-ġodda magħmula mill-Kummissjoni għall-2014-2020 kellhom l-għan li jsaħħu d-dixxiplina finanzjarja, b'regola tad-diżimpenn awtomatika li tidħol fis-seħħ wara sentejn ta’ impenn annwali. Barra minn hekk il-Kummissjoni pproponiet biex jitneħħew l-eżenzjonijiet għall-proġetti maġġuri. Madankollu fil-proċess interistituzzjonali jidher li l-koleġiżlaturi jaqblu li jwessgħu r-regola tad-diżimpenn awtomatika għal 3 snin. Fi ħdan il-Qafas Finanzjarju Pluriennali, il-Kummissjoni qiegħda wkoll tipproponi flessibbiltà akbar dwar il-ġestjoni tal-baġit sabiex tittrasferixxi l-marġni mhux użati taħt kull intestatura għas-sena ta’ wara. 1.59. Il-Qorti hija tal-opinjoni li l-Kummissjoni għandha tħejji u tippubblika tbassir ta' flussi tal-flus fuq firxa wiesgħa, li jipproġetta rekwiżiti futuri ta' pagament, biex tassisti fl-identifikazzjoni ta' ħtiġijiet futuri, tippjana prijoritajiet baġitarji, u tiżgura li l-pagamenti meħtieġa jistgħu jiġu ssodisfati minn baġits annwali approvati. Din l-analiżi għandha tqis il-punt sa fejn l-UE jkollha bżonn tagħmel pagamenti ta' prefinanzjament kif ukoll tissodisfa l-ħtiġijiet futuri ta' żborżament li joħorġu minn obbligazzjonijiet diġà rreġistrati fil-karta tal-bilanċ tal-Unjoni. 1.59. Il-Kummissjoni diġà twettaq ippjanar bil-quddiem bl-akbar reqqa. Madankollu, l-uniku mod biex jissolvew impenji pendenti (RAL) huwa jew billi jitħassru jew billi jitħallsu. Id-diżimpenji huma strettament stabbiliti mir-regoli finanzjarji, u f’ħafna mill-każijiet ma jkunux applikabbli. Għalhekk, il-Kummissjoni hija obbligata li tħallas l-ammonti pendenti. Il-Kummissjoni se tanalizza kif il-previżjoni tal-fluss tal-flus fit-tul, li tinkludi wkoll obbligazzjonijiet diġà rreġistrati fil-karta tal-bilanċ tal-Unjoni, tista' tiġi ppreparata bl-aħjar mod kif ukoll rivelata.

(1) Ir-rapporti finanzjarji konsolidati jinkludu l-karta tal-bilanċ, ir-rapport tal-prestazzjoni finanzjarja, ir-rapport tal-flussi tal-flus, ir-rapport tat-tibdil fl-assi netti u sommarju tal-politiki tkontabilistiċi sinifikanti u noti oħra ta’ spjegazzjoni (inkluż ir-rappurtar fuq is-segmenti).

(2) Ir-rapporti aggregati dwar l-implimentazzjoni tal-baġit jinkludu r-rapporti aggregati dwar l-implimentazzjoni tal-baġit u noti ta’ spjegazzjoni.

(3) Abbażi tal-approċċ tal-kampjunar użat fis-snin preċedenti l-iżball l-aktar probabbli stmat kien ikun 4,5 %.

(4) Ara l-Artikolu 287 TFUE.

(5) Il-Kummissjoni ilha tħejji kontijiet fuq bażi tad-dovuti mill-2005 u l-Qorti tivvalutahom bħala affidabbli mill-2007.

(6) Għadd żgħir ta' żbalji kienu nnutati fl-akkwist għal attivitajiet tan-nefqa operazzjonali mill-2010 u qabel, u dawn wasslu għal pagamenti fl-2012; dawn la huma estrapolati u lanqas inklużi fir-rata kumplessiva ta' żball stmata.

(7) Ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni (ĠU L 298, 26.10.2010, p. 1) jeħtieġ li l-kontijiet finali jkunu ntbagħtu sal-31 ta' Lulju tas-sena finanzjarja ta' wara (ara l-Artikolu 148).

(8) Prinċipalment irrappreżentata mill-Kapitoli 7 u 8, iżda tkopri wkoll partijiet tan-nefqa koperta mill-Kapitoli 4 u 5. L-iżball estrapolat għan-nefqa tal-ġestjoni kondiviża huwa bbażat fuq l-eżaminar ta' 685 tranżazzjoni (meħuda minn popolazzjoni ta' EUR 110,8 biljun), l-estrapolazzjoni għal forom oħra ta' nefqa operazzjonali hija bbażata fuq l-eżaminar ta' 356 tranżazzjoni (meħuda minn popolazzjoni ta' EUR 20,1 biljun).

(9) L-implimentazzjoni hija l-istadju finali fil-proċess ta' korrezzjonijiet finanzjarji. Ara wkoll ir-rapport annwali 2009 tal-Qorti, il-paragrafu 1.42.

(10) Kif ippreżentat fin-Nota 6.4.2.2 tal-kontijiet konsolidati 2012 u n-Nota 6.2 tal-kontijiet konsoldiati 2011 rispettivament.

(11) Ara r-rapport annwali 2009 tal-Qorti, il-paragrafi 1.32 sa 1.50.

(12) Eċċezzjoni notevoli hija l-infiq tal-Fond Agrikolu Ewropew ta' Garanzija (FAEG).

(13) Ara l-paragrafu 1.34 tar-rapport annwali 2009 tal-Qorti.

(14) Korrezzjonijiet finanzjarji fl-agrikoltura huma rreġistrati bħala dħul assenjat u għalhekk ma jintilfux għat-titolu tal-baġit għall-“Agrikoltura u l-iżvilupp rurali”.

(15) Ara t-taqsima 2 tal-“Quarterly reports regarding provisional figures for 2012 for financial corrections under the Cohesion policy 2012” (“Rapporti kull tliet xhur dwar iċ-ċifri proviżorji għall-2012 għal korrezzjonijiet finanzjarji taħt il-politika ta' Koeżjoni 2012”) tal-Uffiċjal tal-Kontabbiltà fil-31 ta' Marzu, fit-30 ta' Ġunju, fit-30 ta' Settembru 2012 rispettivament, kif inklużi fid-dokumenti ta' kwittanza 2011 tal-Kumitat għall-Kontroll tal-Baġit tal-Parlament Ewropew taħt l-intestatura “Financial corrections – Cohesion policy” (“Korrezzjonijiet finanzjarji — politika ta' Koeżjoni”) (http://www.europarl.europa.eu/committees/mt/cont/publications.html?id=CONT00004).

(16) L-Artikolu 9(1)(a) tar-Regolament tal-Kunsill (KE) Nru 1290/2005 (ĠU L 209, 11.8.2005, p. 1): “L-Istati Membri għandhom (a) … (iii) [jirkupraw] is-somom mitlufa bħala riżultat tal-irregolaritajiet jew tan-negliġenza”.

(17) L-ammonti ta' rkupri fil-FAEG (2012: EUR 162 miljun, in-Nota 6.4.2.1 tal-kontijiet konsolidati 2012) jinkludu ammonti rkuprati mill-bdiewa u benefiċjarji oħra ta' fondi bbażati fuq azzjoni meħuda minn aġenziji tal-pagamenti li jirriflettu l-irkupri li joħorġu kemm mid-deċiżjonijiet ta' konformità tal-Kummissjoni kif ukoll mix-xogħol proprju tal-aġenziji tal-pagamenti. Barra minn hekk l-irkupri rreġistrati jinkludu l-applikazzjoni tar-regola bin-nofs (fifty-fifty) fejn l-ispiża ta' nuqqas ta' rkupru hija kondiviża bejn il-baġit tal-UE u l-Istat Membru kkonċernat. L-irkupri totali rreġistrati jammontaw għal madwar terz biss tal-korrezzjonijiet finanzjarji rreġistrati.

(18) Fil-politika ta' koeżjoni, hija r-responsabbiltà tal-Istati Membri li jirkupraw ammonti mħallsa bi żball minn benefiċjarji fejn huwa xieraq u jirrappurtaw lill-Kummissjoni dwar irkupri mill-benefiċjarji u ammonti rtirati minn dikjarazzjonijiet tan-nefqa. (L-Artikolu 70 tar-Regolament tal-Kunsill (KE) Nru 1083/2006 tal-11 ta’ Lulju 2006 li jistabbilixxi d-dispożizzjonijiet ġenerali dwar il-Fond Ewropew għall-Iżvilupp Reġjonali, il-Fond Soċjali Ewropew u l-Fond ta’ Koeżjoni u li jħassar ir-Regolament (KE) Nru 1260/1999 (ĠU L 210, 31.7.2006, p. 25)). In-Nota 6.7 tal-kontijiet konsolidati tippreżenta bħala rtirar u rkupri (bbażati fuq data mogħtija mill-Istati Membri) total ta' EUR 1 652 miljun ta' korrezzjonijiet addizzjonali li jirrelataw mal-perjodu ta' programmazzjoni 2007-2013, mingħajr distinzjoni bejn korrezzjonijiet marbutin ma' kontrolli nazzjonali jew kontrolli mwettqa mill-Kummissjoni.

(19) Ir-rapport speċjali Nru 7/2010, “Awditu tal-proċedura tal-approvazzjoni tal-kontijiet”, il-paragrafi 68 sa 73 u l-Graff 3, ara l-websajt tal-QEA: http://eca.europa.eu.

(20) Ara l-Kapitolu 4 (il-paragrafu 4.31) u r-rapport speċjali Nru 3/2012, 'Il-Fondi strutturali: Il-Kummissjoni kellha suċċess biex tittratta n-nuqqasijiet identifikati fis-sistemi ta' ġestjoni u kontroll tal-Istati Membri?', il-websajt tal-QEA: http://eca.europa.eu.

(21) Ara l-paragrafu 1.40 tar-rapport annwali 2009 tal-Qorti.

(22) Ara l-paragrafu 1.39 tar-rapport annwali 2009 tal-Qorti.

(23) Ara r-rapport annwali 2011 tal-Qorti, il-paragrafu 5.73, ir-rakkomandazzjoni 1: “Il-Qorti tirrakkomanda li l-Kummissjoni tagħmel is-sistemi ta’ sanzjonijiet aktar effettivi billi żżid l-impatt tal-korrezzjonijiet finanzjarji u billi tnaqqas il-possibbiltà li l-infiq ineliġibbli jiġi sostitwit bi nfiq ieħor, hekk kif propost mill-Kummissjoni fil-qasam tal-koeżjoni għall-perjodu ta’ programmazzjoni li jmiss”.

(24) It-terminu “direttur ġenerali” jintuża hawnhekk biex ikopri l-persuni kollha li jiffirmaw id-dikjarazzjonijiet. Id-dikjarazzjonijiet ġew iffirmati mis-Segretarju Ġenerali tal-Kummissjoni, 36 direttur ġenerali, 7 diretturi u 4 kapijiet tas-servizz u l-uffiċjal kap operattiv tas-Servizz Ewropew għall-Azzjoni Esterna.

(25) Ir-rapporti annwali tal-attività tas-servizzi tal-Kummissjoni huma disponibbli fuq il-websajt tal-Kummissjoni: http://ec.europa.eu/atwork/key-documents/index_mt.htm.

(26) Id-DĠ Agrikoltura u Żvilupp Rurali (ara l-Kapitolu 3, il-paragrafi 3.31 sa 3.36, u l-Kapitolu 4, il-paragrafi 4.38 sa 4.40), id-DĠ Żvilupp u Kooperazzjoni – EuropeAid (ara l-Kapitolu 7, il-paragrafu 7.24 u l-kaxxa 7.2) u d-DĠ Riċerka u Innovazzjoni (ara l-Kapitolu 8, il-paragrafu 8.24).

(27) Is-sinteżi hija ppubblikata fuq il-websajt tal-Kummissjoni: http://ec.europa.eu/atwork/pdf/synthesis_report_2012_en.pdf, flimkien mal-anness tagħha http://ec.europa.eu/atwork/pdf/synthesis_report_2012_annex_en.pdf.

(28) Ara l-Artikolu 59(5)(a) tar-Regolament Finanzjarju (UE, Euratom) Nru 966/2012.

(29) Sinteżi tal-Kisbiet tal-Ġestjoni tal-Kummissjoni fl-2012, it-taqsima 4, il-paġna 8.

(30) Rapport ta' sinteżi, p. 8, il-kaxxa 1: “Biex tkun żgurata l-konsistenza u l-kumparabbiltà, il-Kummissjoni tagħti istruzzjonijiet lis-Servizzi Ċentrali biex jeżaminaw l-approċċi differenti segwiti biex jiġu evalwati l-ammonti stmati li qegħdin f'riskju”.

(31) Il-valutazzjoni mill-Qorti tar-rappurtar dwar il-prestazzjoni fi tliet direttorati ġenerali magħżula hija ppreżentata fil-Kapitolu 10.

(32) Pereżempju, id-dikjarazzjoni tal-ġestjoni meħtieġa tal-korpi fl-Istati Membri (l-Artikolu 59(5)(a) tar-Regolament Finanzjarju) u d-dikjarazzjoni dwar it-tmexxija korporattiva meħtieġa taħt l-Artikolu 46(a) tar-Raba' Direttiva tal-Kunsill 78/660/KEE tal-25 ta' Lulju 1978 ibbażata fuq l-Artikolu 54(3)(g) tat-Trattat dwar il-kontijiet annwali ta' ċerti tipi ta' kumpaniji (ĠU L 222, 14.8.1978, p. 11).

(33) Ara l-paragrafi 1.36 sa 1.38 tar-rapport annwali 2011 tal-Qorti.

(34) Ammonti disponibbli għall-impenji fl-2012 u fis-snin li ġejjin. It-total għall-impenji jinkludi somma ta' EUR 0,3 biljun riportata mill-2011 u ammont minn sitt baġits emendatorji li jammonta għal total ta' EUR 1,2 biljun. Barra minn hekk, dħul assenjat ta' EUR 6,3 biljun, mhux inkluż fl-EUR 148,7 miljun, kien disponibbli għall-impenji. Id-dħul assenjat jintuża biex jiffinanzja partiti speċifiċi ta’ nfiq (ara l-Artikolu 18 tar-Regolament Finanzjarju – ir-Regolament tal-Kunsill (KE, Euratom) Nru 1605/2002 (ĠU L 248, 16.9.2002, p. 1)). Fost l-oħrajn huma jkopru rifużjonijet li ġejjin mill-irkupru ta’ ammonti mħallsa bi żball, li jiġu allokati mill-ġdid għal-linja baġitarja tal-oriġni tagħhom, kontribuzzjonjiet minn membri tal-EFTA li jżidu l-linji baġitarji, u dħul minn partijiet terzi fejn ġew konklużi ftehimiet li jinvolvu kontribuzzjoni finanzjarja għall-attivitajiet tal-UE.

(35) Ammonti disponibbli għall-pagamenti fis-sena. It-total għall-pagamenti jinkludi somma ta' EUR 1,1 biljun riportata mill-2011 u ammont mill-istess sitt baġits amendatorji li jammontaw għal total ta' EUR 6,7 biljun. Barra minn hekk, dħul assenjat ta' EUR 6,8 biljun, mhux inkluż fl-EUR 136,8 miljun, kien disponibbli għall-impenji.

(36) Skont il-Ftehim Interistituzzjonali bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba (ĠU C 139, 14.6.2006, p 1) ċerti approprjazzjonijiet ta' impenn imdaħħla fil-baġit bħar-Riżerva ta' Għajnuna f'Emerġenza, il-Fond ta' Solidarjetà tal-Unjoni Ewropea, l-Istrument ta' Flessibbiltà u l-Fond Ewropew ta' Aġġustament għall-Globalizzazzjoni jistgħu jkunu aktar jew anqas mil-limitu massimu. Fl-2012 l-ammonti impenjati kienu: EUR 224 miljun għar-Riżerva ta' Għajnuna f'Emerġenza, EUR 688 miljun għall-Fond ta' Solidarjetà tal-Unjoni Ewropea, EUR 200 miljun għall-Istrument ta' Flessibbiltà u EUR 74 miljun għall-Fond Ewropew ta' Aġġustament għall-Globalizzazzjoni, li jammontaw għal total ta' EUR 1 186 milljun.

(37) Barra mit-tranżazzjonijiet fi flus, ċerti approprjazzjonijiet ta' pagament riportati huma inklużi. Kif speċifikat fl-Artikolu 15 tar-Regolament tal-Kunsill (KE, Euratom) Nru 1150/2000 tat-22 ta' Mejju 2000 li jimplimenta d-Deċiżjoni 2007/436/KE, Euratom dwar is-sistema tar-riżorsi proprji tal-Komunitajiet (ĠU L 130, 31.5.2000, p. 1), fil-kalkolu ta' dan il-bilanċ favorevoli, jittieħed kont ta' approprjazzjonijiet pagament riportati mis-sena preċedenti, kanċellazzjonijiet ta' approprjazzjonijiet ta' pagament mhux użati mis-sena preċedenti u differenzi tal-kambju.

(38) Ara n-Nota 1.1 – Riżultat tal-baġit tal-UE tal-kontijiet annwali konsolidati tal-UE – 2012.

(39) Ir-riżultat baġitarju (eżitu tal-baġit) mhuwiex riżerva u ma jistax jiġi akkumulat u użat fi snin li ġejjin biex jiffinanzja l-infiq.

(40) Ara l-paragrafi 1.34 u 1.38 tar-rapport annwali 2011 tal-Qorti.

(41) Ara r-“Rapport dwar il-Ġestjoni Baġitarja u Finanzjarja – Sena Finanzjarja 2012”.

(42) EUR 0,6 biljun oħra ta' impenji baġitarji pendenti huma għall-istituzzjonijiet l-oħra. Dan l-ammont iġib l-impenji baġitarji pendenti totali tal-UE għal EUR 218-il biljun.

(43) Il-baġit jiddistingwi bejn żewġ tipi ta' approprjazzjoni: approprjazzjonijiet mhux differenzjati u approprjazzjonijiet differenzjati (magħmula minn impenji differenzjati u pagamenti differenzjati). Approprjazzjonijiet mhux differenzjati jintużaw għall-finanzjament ta’ operazzjonijiet ta’ natura annwali, eż. nefqa amministrattiva. Approprjazzjonijiet differenzjati kienu introdotti għall-ġestjoni ta' operazzjonijiet pluriennali; il-pagamenti relatati jistgħu jsiru matul is-sena tal-impenn u matul is-snin ta’ wara. Approprjazzjonijiet differenzjati jintużaw prinċipalment għall-fondi strutturali u għall-Fond ta’ Koeżjoni.

(44) Żewġ linji fil- Graff 1.4 jagħmlu l-EUR 140 biljun. Il-linja tal-impenji baġitarji pendenti akkumulati tal-2000-2006 (EUR 8 biljun) u l-inja tal-impenji baġitarji pendenti akkumulati tal-2007-2013 (EUR 132 biljun). Għal dettalji ta' koeżjoni ara r-“Rapport dwar il-Ġestjoni Baġitarja u Finanzjarja – Sena finanzjarja 2012”, pp. 25, 39-42.

(45) Dan l-ammont kien jinkludi kemm il-klejms li kienu ġew approvati għall-pagament kif ukoll il-klejms li waslu iżda li għadhom ma ġewx ivverifikati jew approvati. Ara r-“Rapport dwar il-Ġestjoni Baġitarja u Finanzjarja – Sena Finanzjarja 2012”, p. 39.

(46) Iċ-ċifra netta ta' EUR 57,7 biljun li tidher fil-karta tal-bilanċ tirrifletti l-bqija wara l-istima mill-Kummissjoni tal-punt sa fejn il-benefiċjarji ssodisfaw il-kundizzjonijiet għall-għajnuna. Xi DĠ jonqsu milli jirreġistraw l-infiq finali anke meta jkollhom il-pussess ta' elementi li jindikaw li l-progress reali sar (il-paragrafu 1.29 tar-rapport annwali 2010 tal-Qorti u l-paragrafu 1.12 tar-rapport annwali 2009 tal-Qorti).

(47) Il-perjodu ta' żmien jikkorrispondi għal total ta' 3 snin u 11-il xahar fit- Tabella 1.5 , li jikkonsisti f'medja ta' sentejn u 5 xhur għal impenji baġitarji pendenti u f'medja ta' 18-il xahar għall-prefinanzjament.

(48) Bl-eċċezzjoni notevoli ta' self mogħti, il-parti l-kbira tal-obbligazzjonijiet fuq il-karta tal-bilanċ eventwalment se jinbidlu f'talba għal pagament mill-baġit. Mill-EUR 137 biljun ta' obbligazzjonijiet li ma jirriflettux teħid ta' self, EUR 42 biljun biss huma koperti minn impenji.

(49) Dan il-kapitolu jkopri wkoll in-nefqa meqjusa fil-baġit ġenerali bħala operazzjonali għalkemm l-iskop tiegħu huwa fil-biċċa l-kbira tal-każijiet il-funzjonament tal-amministrazzjoni tal-Kummissjoni aktar milli t-twettiq tal-politika.

(50) In-nefqa amministrattiva għal diversi gruppi tal-politika tammonta (f'EUR miljun) għal:

— Kapitolu 3: 133

— Kapitolu 4: 253

— Kapitolu 5: 229

— Kapitolu 6: 93

— Kapitolu 7: 624

— Kapitolu 8: 1 627.

(51) il-klassifikazzjoni tas-sistemi hija spjegata fl- Anness 1.1 . Għall-valutazzjoni speċifika tas-sistemi eżaminati ara l-paragrafi 2.40 sa 2.42, 3.9 u 3.35, 7.25 u 8.39. Il-valutazzjonijiet tal-Qorti fil-qosor għall-2012 huma konsistenti ma' dawk għall-2011.

(52) Il-frekwenza tal-iżbalji tirrappreżenta proporzjon tal-kampjun milqut minn żbalji kwantifikabbli u mhux kwantifikabbli. Il-perċentwali huma arrotondati.

(53) Ir-rata ta' żball stmata għal “Relazzjonijiet esterni, għajnuna u tkabbir” hija ogħla mir-rata ta' żball stmata fl-2011 (1,1 %). Din id-differenza għandha tiġi interpretata fid-dawl tal-iżvilupp tal-approċċ tal-kampjunar tal-Qorti (ara l-paragrafi 1.6 u 1.7). Dan it-tibdil fl-approċċ huwa r-raġuni prinċipali identifikabbli għaż-żieda fir-rata ta' żball stmata (ara l-paragrafi 1.15 u 7.13 sa 7.15).

(54) Ir-rata ta' żball stmata għal “Riċerka u politiki interni oħra” hija ogħla mir-rata ta' żball stmata fl-2011 (3,0 %). Din id-differenza għandha tiġi interpretata fid-dawl tal-iżvilupp tal-approċċ tal-kampjunar tal-Qorti (ara l-paragrafi 1.6 u 1.7). Dan it-tibdil fl-approċċ huwa r-raġuni prinċipali identifikabbli għaż-żieda fir-rata ta' żball stmata (ara l-paragrafi 1.15 u 8.13 sa 8.15).

(55) L-iżviluppi fl-approċċ tal-kampjunar tal-Qorti spjegati fil-paragrafi 1.6 u 1.7 jirrappreżentaw 0,3 punti perċentwali tar-rata tal-iżball l-aktar probabbli għall-2012 (ara l-paragrafi 1.13 u l- Graff 1.1 ).

(56) L-awditu kien jinvolvi eżaminar fil-livell tal-Kummissjoni ta' kampjun ta' ordnijiet ta' rkupru li jkopru t-tipi kollha ta' dħul (ara l-paragrafu 2.9).

(57) Għal-lista sħiħa ta' DĠ/servizzi tal-Kummissjoni jekk jogħġbok ara http://publications.europa.eu/code/mt/mt-390600.htm.

(58) Sors: Rapporti annwali tal-attività tad-direttorati ġenerali, servizzi u aġenziji eżekuttivi; “raġuni għar-riżerva” aġġustata mill-Parti 3.2 (titoli) jew mill-Parti 4, “kwantifikazzjoni tar-riżerva” mill-Parti 3.1 u mill-Parti 3.2.

Għad-DĠ MARE ara wkoll ir-rapport annwali tal-attività l-paġna 67, madankollu il-kwantifikazzjoni tammonta għal EUR 0,0 peress li ma sar l-ebda pagament fl-2012; għad-DĠ REGIO l-kwantifikazzjoni tinkludi EUR 1,5 miljun għall-IPA 2007-2013; għad-DĠ DEVCO l-kwantifikazzjoni bil-FEŻ esklużi kienet ikkalkulata f'livell ta' 3 853,2 × 3,6 %; għall-aġenzija eżekuttiva EACEA l-kwantifikazzjoni fir-rapport annwali tal-attività hija għal sentejn, din it-tabella tinkludi 50 % ta' EUR 8,4 miljun.

(59) Sors: kontijiet konsolidati 2012, pagamenti li saru fl-2012 għal partiti marbutin mal-“Ibbaġitjar Ibbażat fuq l-Attività” (ABB).

(60) Din il-kolonna tippreżenta l-kwantifikazzjoni mill-Kummissjoni tal-“ammonti f'riskju” fir rapport ta' sinteżi. Din hija bbażata fuq il-kwantifikazzjoni tar-riżervi fir-rapporti annwali tal-attività flimkien ma', għal ġestjoni konġunta, kwantifikazzjoni tar-riskju kumplessiv għall-pagamenti għal programmi operazzjonali mhux taħt riżerva. Għad-DĠ DEVCO ċ-ċifra tinkludi kwantifikazzjoni fuq l-infiq tal-FEŻ (Sors: rapporti annwali tal-attività, il-Parti 3.1 u l-Parti 3.2). Il-metodoloġija għall-kwantifikazzjoni tal-“ammonti f'riskju” fir-rapport ta' sinteżi nbidlet meta mqabbla mas-snin preċedenti.

L-ammonti huma bbażati fuq informazzjoni mir-rapporti annwali tal-attività: Id-DĠ AGRI l-paġna 54 it-Tabella 3,2 (EUR 16,7 + 915,4 miljun), id-DĠ REGIO l-paġni 67 u 68 (ara l-Kapitolu 5 l-paragrafu 5.54), id-DĠ EMPL, it-tabella fil-paġna 71

(61) Iċ-ċifra tal-2013 taħt (D) tiddikjara l-ammont approvat qabel kwalunkwe baġit emendatorju.

(62) L-approprjazzjonijiet ta' impenn approvati kienu viċin l-ammont stabbilit fil-qafas u ma ġewx ippreżentati hawn.

(63) Sors: Rapport dwar il-Ġestjoni Baġitarja u Finanzjarja — Sena Finanzjarja 2012 — it-taqsima A.6.3.

(64) Parti mill-prefinanzjament imħallas qabel l-2007 ġiet allokata lill-intestatura korrispondenti tal-qafas finanzjarju bbażata fuq id-DĠ responsabbli billi l-informazzjoni rigward il-linja baġitarja ma kinitx disponibbli fis-sistema ta' informazzjoni tal-Kummissjoni.

(65) Prefinanzjament imħallas fil-31/12/2012 diviż bil-pagament li sar mill-approprjazzjonijiet tas-sena.

(66) L-Intestatura 1 — “Tkabbir sostenibbli” hija magħmula mill-Intestatura 1a – “Kompetittività għat-Tkabbir u l-Impjiegi” u 1b – “Koeżjoni għat-Tkabbir u l-Impjiegi”.

ANNESS 1.1 APPROĊĊ U METODOLOĠIJA TAL-AWDITU 1. L-approċċ tal-awditjar tal-Qorti huwa stabbilit fil-Manwal għall-Awditu Finanzjarju u tal-Konformità. Dan il-manwal huwa disponibbli fuq il-websajt tal-Qorti. Sabiex tippjana xogħol tal-awditjar u tiddetermina l-firxa ta' ttestjar sostantiv, il-Qorti tuża mudell ta' aċċertament tal-awditjar. Dan jinvolvi kunsiderazzjoni tar-riskju li jseħħu żbalji fit-tranżazzjonijiet (riskju inerenti) u r-riskju li s-sistemi ta' sorveljanza u kontroll ma jipprevenux jew ma jaqbdux u ma jikkoreġux tali żbalji (riskju tal-kontroll). PARTI 1 — Approċċ u metodoloġija tal-awditjar għall-affidabbiltà tal-kontijiet (awditu finanzjarju) 2. Sabiex tivvaluta jekk il-kontijiet konsolidati (ir-rapporti finanzjarji konsolidati u r-rapporti aggregati dwar l-implimentazzjoni tal-baġit) jippreżentawx b'mod xieraq, fl-aspetti materjali kollha, il-pożizzjoni finanzjarja tal-Unjoni Ewropea, u d-dħul, l-infiq u l-flussi tal-flus fi tmiem is-sena, l-awditu jinvolvi l-elementi ewlenin li ġejjin: (a) evalwazzjoni tal-ambjent tal-kontroll kontabilistiku; (b) iċċekkjar tal-funzjonament ta’ proċeduri kontabilistiċi ewlenin u l-proċess ta’ għeluq fi tmiem is-sena; (c) kontrolli analitiċi (konsistenza u raġonevolezza) fuq id-data kontabili